	Šis dokumentas yra patvirtintas Trelegy Ellipta vaistinio preparato informacinis dokumentas, kuriame nurodyti pakeitimai, padaryti po ankstesnės vaistinio preparato informacinių dokumentų keitimo procedūros (EMEA/H/C/4363/WS/2460).

Daugiau informacijos rasite Europos vaistų agentūros tinklalapyje adresu: https://www.ema.europa.eu/en/medicines/human/EPAR/trelegy-ellipta



















I PRIEDAS
		
PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Trelegy Ellipta 92 mikrogramai/55 mikrogramai/22 mikrogramai dozuoti įkvepiamieji milteliai


2.	KOKYBINĖ IR KIEKYBINĖ SUDĖTIS

Kiekvieną kartą įkvėpus, įkvepiama išskirta 92 mikrogramų flutikazono furoato (fluticasonum furoas), 65 mikrogramų umeklidino bromido, atitinkanti 55 mikrogramų umeklidino (umeclidinium), ir 22 mikrogramų vilanterolo (vilanterolum) (trifenatato pavidalu) dozė (dozė, kuri išsiskiria per kandiklį). Tai atitinka 100 mikrogramų flutikazono furoato, 74,2 mikrogramų umeklidino bromido (atitinkančio 62,5 mikrogramo umeklidino) ir 25 mikrogramų vilanterolo (trifenatato pavidalu) įkvepiamųjų miltelių dozę.

Pagalbinė medžiaga, kurios poveikis žinomas 
[bookmark: _Hlk50351767]Kiekvienoje išskirtoje dozėje yra maždaug 25 mg laktozės monohidrato. 

Visos pagalbinės medžiagos išvardytos 6.1 skyriuje.


3.	FARMACINĖ FORMA

Dozuoti įkvepiamieji milteliai (įkvepiamieji milteliai)

Baltos spalvos milteliai šviesiai pilkos spalvos inhaliatoriuje (Ellipta) su smėlio spalvos kandiklio dangteliu ir dozės skaitikliu.

	
4.	KLINIKINĖ INFORMACIJA

4.1	Terapinės indikacijos

Trelegy Ellipta skirtas vidutinio sunkumo ar sunkia lėtine obstrukcine plaučių liga (LOPL) sergančių suaugusiųjų pacientų, kuriems gydymas įkvepiamųjų kortikosteroidų ir ilgai veikiančių beta2 agonistų deriniu arba ilgai veikiančio beta2 agonisto ir ilgai veikiančio muskarinui jautrių receptorių antagonisto deriniu buvo nepakankamas, palaikomajam gydymui (apie poveikį kontroliuojant simptomus ir apsaugą nuo paūmėjimų žr. 5.1 skyriuje).

4.2	Dozavimas ir vartojimo metodas 

Dozavimas

[bookmark: _Hlk102494261]Rekomenduojama ir didžiausia dozė yra vienas įkvėpimas vieną kartą per parą kasdien tuo pačiu laiku.

Praleidus dozę, kitą dozę reikia įkvėpti įprastu laiku kitą dieną.

Ypatingos populiacijos

[bookmark: _Hlk102494399]Senyviems

65 metų ir vyresniems pacientams dozės keisti nereikia (žr. 5.2 skyrių).

Inkstų funkcijos sutrikimas

Pacientams, kuriems sutrikusi inkstų funkcija, dozės keisti nereikia (žr. 5.2 skyrių).

Kepenų funkcijos sutrikimas

Pacientams, kuriems yra lengvas, vidutinio sunkumo ar sunkus kepenų funkcijos sutrikimas, dozės keisti nereikia. Pacientams, kuriems yra vidutinio sunkumo ar sunkus kepenų funkcijos sutrikimas, Trelegy Ellipta vartoti reikia atsargiai (žr. 4.4 ir 5.2 skyrius).

Vaikų populiacija

Trelegy Ellipta nėra skirtinas LOPL gydymui vaikų (jaunesnių kaip 18 metų amžiaus) populiacijoje.

Vartojimo metodas

[bookmark: _Hlk102494444]Skirtas tik įkvėpti.

Vartojimo instrukcijos

Toliau esančios 30 dozių inhaliatoriaus (skirtas vartoti 30 dienų) instrukcijos taip pat tinka ir 14 dozių inhaliatoriui (skirtas vartoti 14 dienų).

a) Dozės paruošimas

Pacientas turi atidaryti dangtelį, kai bus pasiruošęs įkvėpti vaistinio preparato dozę. Inhaliatoriaus negalima kratyti.

Stumti dangtelį žemyn, kol pasigirs spragtelėjimas („spragt“). Tada vaistinis preparatas yra paruoštas įkvėpimui.

Patvirtinimui dozės skaitiklyje matomas skaičius sumažėja vienetu. Jeigu dozės skaitiklio skaičius nesumažėja išgirdus spragtelėjimą („spragt“), inhaliatorius neišskirs vaistinio preparato, todėl reikia kreiptis patarimo į vaistininką.

b) Kaip įkvėpti vaistinio preparato

Laikant inhaliatorių toliau nuo burnos, reikia giliai iškvėpti taip, kad nekiltų diskomforto, bet negalima iškvėpti į inhaliatorių.

Kandiklį įkišus tarp lūpų, jį tvirtai suspausti lūpomis. Negalima uždengti pirštais ventiliavimo angų.

· Pacientas turi vieną kartą ilgai, tolygiai, giliai įkvėpti ir kiek įmanoma ilgiau sulaikyti šį įkvėpimą (bent 3‑4 sekundes).
· Ištraukti inhaliatorių iš burnos.
· Lėtai ir švelniai iškvėpti.

Vaistinis preparatas ar jo skonis gali būti nejuntami, net tinkamai naudojant inhaliatorių.

Norint išvalyti kandiklį, reikia naudoti sausą audinį prieš uždarant dangtelį.

c) Uždaryti inhaliatorių ir praskalauti burną

Norint uždaryti kandiklį, dangtelį reikia stumti aukštyn tol, kol jis juda.

Po inhaliatoriaus panaudojimo reikia praskalauti burną vandeniu jo nenuryjant.

Tai sumažins burnos ar gerklės skausmingumo, kaip nepageidaujamo poveikio, atsiradimo tikimybę.

Daugiau instrukcijų apie prietaiso naudojimą pateikiama 6.6 skyriuje.

4.3	Kontraindikacijos

Padidėjęs jautrumas veikliosioms arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Astma

[bookmark: _Hlk102494595]Šio vaistinio preparato negalima vartoti astma sergantiems pacientams, nes tyrimų su šios populiacijos pacientais neatlikta.

Netinka vartoti ūminių būklių atveju

Klinikinių duomenų, kurie pagrįstų Trelegy Ellipta vartojimą gydant ūminius bronchų spazmo epizodus arba LOPL paūmėjimą (t. y. skubiai pagalbai), nėra.

Ligos pasunkėjimas

Padidėjęs trumpai veikiančiųjų bronchų plečiamųjų vaistinių preparatų suvartojimas simptomams palengvinti gali rodyti ligos kontrolės pablogėjimą. LOPL pasunkėjimo gydant Trelegy Ellipta atveju reikia pakartotinai įvertinti paciento būklę ir peržiūrėti LOPL gydymo planą.

Pacientams nutraukti gydymo Trelegy Ellipta neprižiūrint gydytojui negalima, nes nutraukus vaistinio preparato vartojimą, simptomai gali atsinaujinti.

Paradoksinis bronchų spazmas

[bookmark: _Hlk102494633]Vartojant flutikazoną furoatą / umeklidiną / vilanterolą, gali pasireikšti paradoksinis bronchų spazmas, dėl kurio iš karto po dozės pavartojimo pasireiškia švokštimas ir dusulys, kurie gali kelti pavojų gyvybei. Pasireiškus paradoksiniam bronchų spazmui, gydymą reikia nedelsiant nutraukti. Reikia įvertinti paciento būklę ir, jeigu reikia, pradėti alternatyvinį gydymą.

Poveikis širdžiai ir kraujagyslėms

[bookmark: _Hlk102494769]Pavartojus muskarino receptorių blokatorių ir simpatomimetinio poveikio vaistinių preparatų, įskaitant atitinkamai umeklidiną ir vilanterolą, gali pasireikšti poveikis širdies ir kraujagyslių sistemai, toks, kaip širdies aritmijos (pvz.,  prieširdžių virpėjimas ir tachikardija) (žr. 4.8 skyrių). Todėl pacientai, kurie serga nestabilia arba gyvybei pavojų keliančia širdies ir kraujagyslių liga, Trelegy Ellipta vartoti turi atsargiai.

Pacientai, kuriems sutrikusi kepenų funkcija

Reikia stebėti, ar pacientams, kuriems yra vidutinio sunkumo ar sunkus kepenų funkcijos sutrikimas, vartojant Trelegy Ellipta, nepasireiškia sisteminės su kortikosteroidais susijusios nepageidaujamos reakcijos (žr. 5.2 skyrių).

Sisteminis kortikosteroidų poveikis

Vartojant bet kokių įkvepiamųjų kortikosteroidų, ypač skiriant vartoti dideles jų dozes ilgą laiką, gali pasireikšti sisteminis poveikis. Tokio poveikio tikimybė yra daug mažesnė nei vartojant geriamųjų kortikosteroidų.

Regėjimo sutrikimas

Vartojant sisteminio ar lokalaus poveikio kortikosteroidų, gali pasireikšti regėjimo sutrikimas. Jeigu pacientui pasireiškia tokie simptomai, kaip miglotas matymas arba kiti regėjimo sutrikimai, turi būti apsvarstytas paciento siuntimas oftalmologo konsultacijai, kad šis nustatytų galimas priežastis (tai gali būti katarakta, glaukoma arba retos ligos, pavyzdžiui, centrinė serozinė chorioretinopatija [CSCR], apie kurią buvo pranešta po sisteminio ar lokalaus poveikio kortikosteroidų vartojimo).

Gretutinės būklės

Pacientams, kuriems yra traukulių sutrikimų arba tirotoksikozė, ir pacientams, kurie neįprastai reaguoja į beta2 adrenoreceptorių agonistų poveikį, Trelegy Ellipta vartoti reikia atsargiai.

Trelegy Ellipta reikia atsargiai vartoti pacientams, kurie serga plaučių tuberkulioze, arba pacientams, kurie serga lėtinėmis arba negydytomis infekcinėmis ligomis.

Anticholinerginis aktyvumas

Trelegy Ellipta reikia atsargiai vartoti pacientams, kuriems yra uždaro kampo glaukoma. Pacientai turi būti informuoti apie uždaro kampo glaukomos požymius ir simptomus bei kad nutrauktų Trelegy Ellipta vartojimą ir nedelsdami kreiptųsi į gydytoją, pasireiškus kuriam nors iš šių požymių ar simptomų.

Skiriant Trelegy Ellipta pacientams, kuriems yra šlapimo susilaikymas arba kurie turi šlapimo susilaikymo rizikos veiksnių (pvz. gerybinė prostatos hipertrofija), reikia imtis atsargumo priemonių. Po vaistinio preparato patekimo į rinką buvo pastebėta ūminio šlapimo susilaikymo atvejų (žr. 4.8 skyrių).

Pneumonija LOPL sergantiems pacientams

Pastebėta, kad įkvepiamaisiais kortikosteroidais gydomi LOPL sergantys pacientai dažniau suserga pneumonija, įskaitant pneumoniją, dėl kurios reikia gydyti ligoninėje. Yra tam tikrų pneumonijos rizikos didėjimo didinant steroido dozę įrodymų, tačiau tai nebuvo patikimai įrodyta visuose klinikiniuose tyrimuose. 

Taip pat nėra patikimų klinikinių įrodymų dėl nevienodo pneumonijos rizikos dydžio vartojant skirtingų įkvepiamųjų kortikosteroidų grupės vaistinių preparatų.

Gydytojai turi neprarasti budrumo dėl pneumonijos išsivystymo LOPL sergantiems pacientams, nes šių infekcinių ligų klinikiniai požymiai iš dalies sutampa su LOPL paūmėjimų simptomais.

Pneumonijos LOPL sergantiems pacientams rizikos veiksniai yra dabartinis rūkymas, vyresnis amžius, mažas kūno masės indeksas (KMI) ir sunki LOPL.

Hipokalemija

Beta2 adrenoreceptorių agonistai kai kuriems pacientams gali sukelti reikšmingą hipokalemiją, dėl kurios gali pasireikšti nepageidaujamas poveikis širdies ir kraujagyslių sistemai. Kalio kiekio kraujo serume sumažėjimas dažniausiai būna laikinas, papildų vartoti nereikia.

Klinikinių tyrimų metu vartojant rekomenduojamas gydomąsias Trelegy Ellipta dozes, kliniškai reikšmingos hipokalemijos nepastebėta. Trelegy Ellipta vartojant kartu su kitais vaistiniais preparatais, kurie taip pat gali sukelti hipokalemiją, reikia imtis atsargumo priemonių (žr. 4.5 skyrių).

Hiperglikemija

Beta2 adrenoreceptorių agonistai kai kuriems pacientams gali sukelti laikiną hiperglikemiją. Klinikinių tyrimų metu vartojant rekomenduojamas gydomąsias flutikazono furoato / umeklidino / vilanterolo dozes, kliniškai reikšmingo poveikio gliukozės kiekiui kraujo plazmoje nepastebėta. Gauta pranešimų apie gliukozės kiekio padidėjimą diabetu sergančių pacientų kraujyje ir į tai reikia atsižvelgti, skiriant šio vaistinio preparato pacientams, turintiems cukrinio diabeto istoriją (žr. 4.8 skyrių). Pradėjus gydymą Trelegy Ellipta, reikia dar atidžiau matuoti gliukozės kiekį diabetu sergančių pacientų plazmoje.

Pagalbinės medžiagos

[bookmark: _Hlk19458031]Šio vaistinio preparato sudėtyje yra laktozės. Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.

4.5	Sąveika su kitais vaistiniais preparatais ir kitokia sąveika 

Manoma, kad vartojant gydomąsias flutikazono furoato / umeklidino / vilanterolo dozes, kliniškai reikšmingos sąveikos tikimybė yra maža, nes po dozės įkvėpimo plazmoje atsiranda tik mažos veikliųjų medžiagų koncentracijos.

Sąveika su beta adrenoreceptorių blokatoriais

Beta2 adrenoreceptorių blokatoriai gali silpninti beta2 adrenoreceptorių agonistų, pavyzdžiui, vilanterolo, poveikį arba veikti priešingai. Jeigu kartu reikia vartoti beta adrenoreceptorių blokatorių, reikia apgalvotai skirti kardioselektyviuosius beta adrenoreceptorių blokatorius. Vis dėlto, gydyti reikia atsargiai skiriant kartu ir neselektyviuosius, ir selektyviuosius beta adrenoreceptorių blokatorius.

Sąveika su CYP3A4 inhibitoriais

Flutikazono furoato ir vilanterolo klirensas yra greitas dėl to, kad didelė jų dalis metabolizuojama pirmojo prasiskverbimo metu veikiant CYP3A4 izofermentams.

Vartoti kartu su stipraus poveikio CYP 3A4 inhibitoriais (pvz.: ketokonazolu, ritonaviru ir vaistiniais preparatais, kurių sudėtyje yra kobicistato) reikia atsargiai, nes gali padidėti ir flutikazono furoato, ir vilanterolo sisteminės ekspozicijos, o dėl to padidėti nepageidaujamų reakcijų tikimybė. Reikia vengti vartojimo kartu, išskyrus atvejus, kai laukiama nauda persveria galimų sisteminio poveikio kortikosteroidų nepageidaujamų reakcijų riziką, ir tokiu atveju stebėti, ar pacientui nepasireiškia sisteminio poveikio kortikosteroidų sukeltos nepageidaujamos reakcijos. Buvo atliktas kartotinių dozių tyrimas su sveikais tiriamaisiais, kurio metu sudėtinis flutikazono furoato / vilanterolo preparatas (184/22 mikrogramai) buvo vartotas kartu su ketokonazolu (400 mg; stipraus poveikio CYP3A4 inhibitorius). Vartojimas kartu padidino flutikazono furoato vidutinius AUC(0‑24) ir Cmax atitinkamai 36 % ir 33 %. Flutikazono furoato ekspozicijos padidėjimas buvo susijęs su vidutinės 0‑24 valandų kortizolio koncentracijos serume sumažėjimu 27 %. Vartojimas kartu padidino vilanterolo vidutines AUC(0-t) ir Cmax atitinkamai 65 % ir 22 %. Vilanterolo ekspozicijos padidėjimas nebuvo susijęs su sisteminio poveikio širdies susitraukimų dažniui ar kalio kiekiui serume, siejamų su beta2 adrenoreceptorių agonistais, sustiprėjimu.

Sąveika su CYP2D6 inhibitoriais / CYP2D6 polimorfizmas

Umeklidinas yra citochromo P450 2D6 (CYP2D6) izofermentų substratas. Buvo tirtos umeklidino farmakokinetinės savybės esant pusiausvyrinei apykaitai sveikų savanorių, kuriems yra CYP2D6 trūkumas (silpni metabolizuotojai), organizme. Vartojant 8 kartus didesnę už gydomąją dozę, poveikio umeklidino AUC ar Cmax nepastebėta. Vartojant 16 kartų didesnę dozę, buvo išmatuotos maždaug 1,3 karto didesnės umeklidino AUC, bet poveikio umeklidino Cmax nepastebėta. Atsižvelgiant į šių pokyčių dydį, kliniškai reikšmingos vaistinių preparatų sąveikos vartojant flutikazoną furoatą / umeklidiną / vilanterolą kartu su CYP2D6 inhibitoriais arba vartojant pacientams, kurių CYP2D6 aktyvumas genetiškai yra nepakankamas (silpni metabolizuotojai), nesitikima.

Sąveika su P glikoproteino inhibitoriais

Flutikazonas furoatas, umeklidinas ir vilanterolas yra pernašos baltymo P glikoproteino (P-gp) substratai. Buvo įvertintas vidutinio stiprumo P-gp inhibitoriaus verapamilio (240 mg vieną kartą per parą) poveikis umeklidino ir vilanterolo farmakokinetikai esant pusiausvyrinei apykaitai sveikų savanorių organizme. Verapamilio poveikio umeklidino ir vilanterolo Cmax nepastebėta. Buvo stebėtas umeklidino AUC padidėjimas maždaug 1,4 karto, o poveikio vilanterolo AUC nebuvo. Atsižvelgiant į šių pokyčių dydį, kliniškai reikšmingos vaistinių preparatų sąveikos vartojant flutikazoną furoatą / umeklidiną / vilanterolą kartu su P-gp inhibitoriais, nesitikima. Klinikinių farmakologijos tyrimų su specifiniu P-gp inhibitoriumi ir flutikazonu furoatu neatlikta.

Kiti ilgai veikiantys antimuskarininiai vaistiniai preparatai ir ilgai veikiantys beta2 adrenoreceptorių agonistai

Trelegy Ellipta vartojimas kartu su kitais ilgai veikiančiaisiais muskarino receptorių blokatoriais ar ilgai veikiančiaisiais beta2 adrenoreceptorių agonistais neištirtas ir yra nerekomenduojamas, nes tai gali stiprinti nepageidaujamas reakcijas (žr. 4.8 ir 4.9 skyrius).

Hipokalemija

Vartojant kartu su hipokalemiją sukeliančiais metilksantinų dariniais, steroidais ar kalio organizme nesulaikančiais diuretikais, gali stiprėti beta2 adrenoreceptorių agonistų sukeliamas hipokaleminis poveikis, todėl reikia imtis atsargumo priemonių (žr. 4.4 skyrių).

4.6	Vaisingumas, nėštumo ir žindymo laikotarpis 

Nėštumas

Duomenų apie flutikazono furoato / umeklidino / vilanterolo vartojimą moterims nėštumo metu yra mažai. Su gyvūnais atlikti tyrimai atskleidė toksinį poveikį reprodukcijai esant ekspozicijoms, kurios nėra kliniškai reikšmingos (žr. 5.3 skyrių).

Trelegy Ellipta nėštumo metu vartoti galima tik tada, kai laukiama nauda motinai pateisina galimą riziką vaisiui.

Žindymas

Nežinoma, ar flutikazonas furoatas, umeklidinas, vilanterolas arba jų metabolitai išsiskiria į motinos pieną. Vis dėlto, kitų kortikosteroidų, muskarino receptorių blokatorių ir beta2 adrenoreceptorių agonistų buvo aptikta motinos piene. Pavojaus žindomiems naujagimiams ar kūdikiams atmesti negalima. Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti gydymą Trelegy Ellipta.

Vaisingumas

Duomenų apie flutikazono furoato / umeklidino / vilanterolo poveikį žmogaus vaisingumui nėra. Su gyvūnais atlikti tyrimai rodo, kad flutikazonas furoatas, umeklidinas ar vilanterolas poveikio patinų ir patelių vaisingumui nesukelia (žr. 5.3 skyrių).

4.7	Poveikis gebėjimui vairuoti ir valdyti mechanizmus 

Flutikazonas furoatas / umeklidinas / vilanterolas gebėjimo vairuoti ir valdyti mechanizmus neveikia arba veikia nereikšmingai.

4.8	Nepageidaujamas poveikis

Saugumo savybių santrauka

Nepageidaujamos reakcijos, apie kurias vartojant buvo pranešta dažniausiai, yra nazofaringitas (7 %), galvos skausmas (5 %) ir viršutinių kvėpavimo takų infekcinė liga (2 %). 

[bookmark: _Hlk102495037]Nepageidaujamų reakcijų sąrašas lentelėje

[bookmark: _Hlk50351820]Trelegy Ellipta saugumo duomenys pagrįsti trijų III fazės klinikinių tyrimų ir savanoriškų pranešimų duomenimis.

[bookmark: _Hlk519178651]Jeigu nepageidaujamos reakcijos dažniai tyrimuose buvo skirtingi, toliau nurodytas didžiausias dažnis.
[bookmark: _Hlk50351837]
Nepageidaujamos reakcijos išvardytos pagal MedDRA organų sistemų klases.

Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

Šlapimo takų infekcinė liga
	Dažnas

	
	Virusų sukelta kvėpavimo takų infekcinė liga
	Nedažnas 

	Imuninės sistemos sutrikimai
	Padidėjusio jautrumo reakcijos, įskaitant anafilaksiją, angioneurozinę edemą, dilgėlinę ir išbėrimą.
	Retas 

	
	Disgeuzija
	Nedažnas

	Metabolizmo ir mitybos sutrikimai
	Hiperglikemija
	Retas

	Psichikos sutrikimai
	Nerimas
	Retas

	Nervų sistemos sutrikimai
	Galvos skausmas
	Dažnas

	
	Skonio pojūčio sutrikimas (disgeuzija)
	Nedažnas

	
	Tremoras
	Retas

	Akių sutrikimai
	Miglotas matymas (žr. 4.4 skyrių)
Glaukoma
Akių skausmas
	Nedažnas 

	
	Padidėjęs akispūdis
	Retas

	Širdies sutrikimai
	Supraventrikulinė tachiaritmija
Tachikardija
Prieširdžių virpėjimas
	Nedažnas

	
	Palpitacijos
	Retas

	Kvėpavimo sistemos, krūtinės ląstos ir tarpuplaučio sutrikimai
	Kosulys
Burnos ir gerklės skausmas
	Dažnas

	
	Balso sutrikimas 
	Nedažnas

	Virškinimo trakto sutrikimai
	Vidurių užkietėjimas
	Dažnas

	
	Burnos džiūvimas
	Nedažnas

	Skeleto, raumenų ir jungiamojo audinio sutrikimai
	Artralgija
Nugaros skausmas
	Dažnas

	
	Lūžiai
	Nedažnas

	
	Raumenų spazmai
	Retas

	Inkstų ir šlapimo takų sutrikimai
	Šlapimo susilaikymas
Dizurija
	Retas



Atrinktų nepageidaujamų reakcijų apibūdinimas

Pneumonija
Remiantis iš viso 1 810 pacientų, sergančių progresavusia LOPL (vidutinis patikros FEV1 [angl. the forced expiratory volume in 1 second – forsuoto iškvėpimo tūris per pirmąją sekundę] po bronchų plečiamųjų vaistinių preparatų pavartojimo – 45 % numatytojo rodmens, standartinis nuokrypis (SN) 13 %), 65 % iš kurių patyrė vidutinio sunkumo arba sunkų LOPL paūmėjimą per praėjusius metus iki priėmimo į tyrimą (CTT116853 tyrimas), duomenimis, apie pneumonijos reiškinius buvo pranešta dažniau pacientų, vartojusių Trelegy Ellipta (20 pacientų, 2 %), nei pacientų, vartojusių budezonidą / formoterolį (7 pacientai, < 1 %), iki 24 savaičių grupėje. Pneumonija, dėl kurios teko gydyti ligoninėje, pasireiškė 1 % pacientų, vartojusių Trelegy Ellipta, ir < 1 % pacientų, vartojusių budezonidą / formoterolį iki 24 savaičių. Buvo pranešta apie vieną mirtiną pneumonijos atvejį pacientui, kuris vartojo Trelegy Ellipta. Remiantis 430 pacientų, gydytų iki 52 savaičių, pogrupio duomenimis, pneumonijos reiškinių dažnis ir gydymo Trelegy Ellipta, ir budezonido / formoterolio grupėse buvo vienodas – 2 %. Pneumonijos dažnis vartojant Trelegy Ellipta yra panašus į stebėtą flutikazono furoato / vilanterolo (FF/VI) 100/25 grupėje LOPL gydymo FF/VI klinikinių tyrimų metu.

[bookmark: _Hlk525116781][bookmark: _Hlk525116546]Remiantis 52 savaites trukusio tyrimo, kuriame iš viso dalyvavo 10 355 LOPL sergantys pacientai, turėję vidutinio sunkumo ar sunkių paūmėjimų per praėjusius 12 mėnesių istoriją (vidutinis patikros FEV1 po bronchų plečiamųjų vaistinių preparatų pavartojimo – 46 % numatytojo rodmens, SN 15 %), duomenimis (CTT116855 tyrimas), pneumonijos dažnis vartojant Trelegy Ellipta (n = 4 151) buvo 8 % (317 pacientų), vartojant flutikazono furoato / vilanterolo (n = 4 134) – 7 % (292 tiriamieji) ir vartojant umeklidino / vilanterolo (n = 2 070) – 5 % (97 tiriamieji). Mirtina pneumonija pasireiškė 12 iš 4 151 Trelegy Ellipta vartojusių pacientų (3,5 per 1 000 paciento metų), 5 iš 4 134 flutikazono furoato / vilanterolo vartojusių pacientų (1,7 per 1 000 paciento metų) ir 5 iš 2 070 umeklidino / vilanterolo vartojusių pacientų (2,9 per 1 000 paciento metų).

Pranešimas apie įtariamas nepageidaujamas reakcijas

Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.

4.9	Perdozavimas 

Simptomai

Perdozavimo atveju tikriausiai pasireikš požymiai, simptomai ar nepageidaujamos reakcijos, susijusios su kiekvienos veikliosios medžiagos farmakologiniu poveikiu (pvz., Kušingo sindromas, kušingoidiniai požymiai, antinksčių slopinimas, kaulų mineralinio tankio sumažėjimas, burnos džiūvimas, regos akomodacijos sutrikimai, tachikardija, aritmijos, drebulys, galvos skausmas, palpitacijos, pykinimas, hiperglikemija ir hipokalemija).

Gydymas

Specialaus gydymo Trelegy Ellipta perdozavimo atveju nėra. Perdozavus vaistinio preparato, pacientui turi būti skiriamas palaikomasis gydymas ir tinkamas stebėjimas, jeigu reikia.

Kardioselektyvi beta adrenoreceptorių blokada turėtų būti apgalvotai skiriama tik pasireiškus sunkiems vilanterolo perdozavimo reiškiniams, kurie yra kliniškai reikšmingi ir nereaguoja į palaikomąsias priemones. Kardioselektyviųjų beta adrenoreceptorių blokatorių reikia vartoti atsargiai pacientams, kuriems anksčiau buvo pasireiškęs bronchų spazmas.

Kitos gydomosios priemonės skiriamos pagal klinikines indikacijas arba, jeigu yra, nacionalinio apsinuodijimų centro rekomendacijas.


5.	FARMAKOLOGINĖS SAVYBĖS

5.1	Farmakodinaminės savybės 

Farmakoterapinė grupė – vaistiniai preparatai obstrukcinėms kvėpavimo takų ligoms gydyti, adrenerginių vaistų deriniai su anticholinerginiais vaistais, įskaitant trigubus derinius su kortikosteroidais. ATC kodas: R03AL08. 

Veikimo mechanizmas

Flutikazono furoato / umeklidino / vilanterolo preparatas yra įkvepiamojo sintetinio kortikosteroido, ilgai veikiančiojo muskarino receptorių blokatoriaus (antagonisto) ir ilgai veikiančiojo beta2 adrenoreceptorių agonisto derinys (IKS / IVMA / IVBA). Įkvėpus vaistinio preparato per burną, umeklidinas ir vilanterolas veikia vietiškai kvėpavimo takuose, skirtingais mechanizmais plėsdami bronchus, o flutikazonas furoatas mažina uždegimą.

Flutikazonas furoatas
Flutikazonas furoatas yra kortikosteroidas, kuriam būdingas stiprus priešuždegiminis poveikis. Tikslus mechanizmas, kuriuo flutikazonas furoatas paveikia LOPL simptomus, nežinomas. Kortikosteroidai labai įvairiais būdais paveikia daug uždegime dalyvaujančių ląstelių rūšių (t. y. eozinofilus, makrofagus, limfocitus) ir mediatorių (t. y. citokinus ir chemokinus).

Umeklidinas
Umeklidinas yra ilgai veikiantis muskarino receptorių blokatorius (dar vadinamas anticholinerginiu vaistiniu preparatu). Umeklidinas plečia bronchus konkurenciniu būdu trukdydamas acetilcholinui prisijungti prie kvėpavimo takų lygiųjų raumenų muskarino receptorių. Remiantis ikiklinikinių tyrimų duomenimis, tiesiai į plaučius pavartotam umeklidinui būdingas lėtas atsipalaidavimas iš jungties su žmogaus M3 potipio muskarino receptoriais in vitro ir ilga veikimo trukmė in vivo.

Vilanterolas
Vilanterolas yra selektyvusis ilgai veikiantis beta2 adrenoreceptorių agonistas (IVBA). Beta2 adrenoreceptorių agonistų, įskaitant vilanterolą, farmakologinis poveikis bent jau iš dalies priklauso nuo viduląstelinės adenilatciklazės (fermento, kuriam veikiant, adenozintrifosfatas [ATF] verčiamas į ciklinį 3’,5’-adenozinmonofosfatą [ciklinį AMF]) stimuliavimo. Padaugėjus ciklinio AMF, atsipalaiduoja bronchų lygieji raumenys ir slopinamas greito tipo padidėjusio jautrumo mediatorių atpalaidavimas iš ląstelių, ypač putliųjų ląstelių.

Farmakodinaminis poveikis

Širdies elektrofiziologija
Flutikazono furoato / umeklidino / vilanterolo poveikis QT intervalui išsamiu QT (TQT) tyrimu neįvertintas. FF/VI ir umeklidino / vilanterolo (UMEC/VI) TQT tyrimai neatskleidė kliniškai reikšmingo poveikio QT intervalui, vartojant gydomąsias FF, UMEC ir VI dozes.

Peržiūrėjus 911 LOPL sergančių tiriamųjų, vartojusių flutikazoną furoatą / umeklidiną / vilanterolą iki 24 savaičių, arba 210 tiriamųjų, kurie vartojo vaistinį preparatą iki 52 savaičių, pogrupio centralizuotus EKG įrašus, kliniškai reikšmingo poveikio QT intervalui nepastebėta.

[bookmark: _Hlk19458104]Klinikinis veiksmingumas ir saugumas
[bookmark: _Hlk525127410]
Trelegy Ellipta (92/55/22 mikrogramai), vartojamo vieną kartą per parą, veiksmingumas pacientams, kuriems diagnozuota LOPL, buvo įvertintas dviejų aktyviai kontroliuojamųjų tyrimų ir vieno ne blogesnio vaistinio preparato nustatymo tyrimo metu. Visi trys tyrimai multicentriniai, atlikti atsitiktinių imčių, dvigubai koduoti tyrimai, į kuriuos įtraukti pacientai, kuriems pasireiškusių simptomų balas pagal LOPL vertinimo testą (angl. the COPD Assessment Test, CAT) buvo  10 ir kurie prieš pradedant tyrimą ne trumpiau kaip tris mėnesius vartojo LOPL palaikomojo gydymo vaistinių preparatų.

Dvidešimt keturių savaičių trukmės FULFIL (CTT116853) tyrimo (N = 1 810), kuris pogrupiui tiriamųjų (n = 430) buvo pratęstas iki 52 savaičių, metu Trelegy Ellipta (92/55/22 mikrogramai) buvo palygintas su 400/12 mikrogramų budezonido / formoterolio (BUD/FOR) doze, vartojama du kartus per parą. Atrankos metu vidutinis FEV1 po bronchų plečiamųjų vaistinių preparatų pavartojimo buvo 45 % numatytojo rodmens ir 65 % pacientų nurodė patyrę vieną ar daugiau vidutinio sunkumo ar sunkių paūmėjimų per praėjusius vienerius metus.

Penkiasdešimt dviejų savaičių trukmės IMPACT (CTT116855) tyrimo (N = 10 355) metu Trelegy Ellipta (92/55/22 mikrogramai) buvo palygintas su 92/22 mikrogramai flutikazono furoato / vilanterolo (FF/VI) ir 55/22 mikrogramai umeklidino / vilanterolo (UMEC/VI). Atrankos metu vidutinis FEV1 po bronchų plečiamųjų vaistinių preparatų pavartojimo buvo 46 % numatytojo rodmens ir daugiau kaip 99 % pacientų nurodė patyrę vieną ar daugiau vidutinio sunkumo ar sunkių paūmėjimų per praėjusius vienerius metus.

Įtraukiant į tyrimą, FULFIL ir IMPACT tyrimuose dažniausiai nurodyti vaistai LOPL gydyti buvo IKS + IVBA + IVMA (atitinkamai 28 %, 34 %), IKS + IVBA (atitinkamai 29 %, 26 %), IVMA + IVBA (atitinkamai 10 %, 8 %) ir IVMA (atitinkamai 9 %, 7 %). Šie pacientai taip pat galėjo vartoti kitokių vaistinių preparatų LOPL gydyti (pvz., mukolizinių vaistinių preparatų arba leukotrienų receptorių antagonistų).

200812 tyrimas buvo 24 savaičių trukmės ne blogesnio vaistinio preparato nustatymo tyrimas (N = 1 055), kurio metu gydymas Trelegy Ellipta (92/55/22 mikrogramai) buvo palygintas su gydymu FF/VI (92/22 mikrogramai) + UMEC (55 mikrogramai), kurio metu pacientai, patyrę vidutinio sunkumo ar sunkių paūmėjimų per praėjusius 12 mėnesių, vieną kartą per parą vartojo įkvepiamųjų vaistinių preparatų.

Plaučių funkcija
Remiantis FULFIL tyrimo duomenimis, Trelegy Ellipta bronchų plečiamasis poveikis pasireiškė nuo pirmosios gydymo paros ir išsilaikė per 24 savaičių gydymo laikotarpį (vidutinis FEV1 pokytis, palyginti su pradiniu rodmeniu, buvo 90 ‑ 222 ml pirmąją parą ir 160 ‑ 339 ml 24-ąją savaitę). Trelegy Ellipta reikšmingai pagerino (p < 0,001) plaučių funkciją (apibūdinama vidutiniu mažiausiojo FEV1 pokyčiu 24-ąją savaitę, palyginti su pradiniu rodmeniu) (žr. 1 lentelę) ir pagerėjimas išsilaikė pacientų, kurių gydymas buvo pratęstas iki 52 savaičių, pogrupyje.

1 lentelė. FULFIL tyrimo plaučių funkcijos vertinamosios baigtys 
	
	Trelegy Ellipta

(N = 911)
	BUD/FOR

(N = 899)
	Skirtumas tarp gydymo būdų
(95 % PI)

	
	
	
	Palyginimas su BUD/FOR

	Mažiausiasis FEV1 (l) 24-ąją savaitę, vidutinis LS pokytis, palyginti su pradiniu rodmeniu (SP)a
	0,142 
(0,0083)
	‑0,029 (0,0085)
	0,171
0,148, 0,194


FEV1 = angl. forced expiratory volume in 1 second – forsuoto iškvėpimo tūris per pirmąją sekundę; l = litrai; LS = angl. least squares – mažiausieji kvadratai; SP = standartinė paklaida, N = tiriamųjų skaičius numatytų gydyti (angl. intent-to-treat) pacientų populiacijoje; PI = pasikliautinasis intervalas, a Statistiškai reikšmingas skirtumas gydant FF/UMEC/VI, palyginti su BUD/FOR, buvo stebėtas ir kitais vertinimo laiko momentais (2, 4 ir 12 savaitėmis).

Remiantis IMPACT tyrimo duomenimis, Trelegy Ellipta reikšmingai pagerino (p < 0,001) plaučių funkciją, palyginti su FF/VI ar UMEC/VI per 52 savaičių laikotarpį (žr. 2 lentelę).

2 lentelė. IMPACT tyrimo plaučių funkcijos vertinamoji baigtis
	

	Trelegy Ellipta
(N = 4 151)
	FF/VI
(N = 4 134)
	UMEC/VI
(N = 2 070)
	Skirtumas tarp gydymo būdų
(95 % PI)

	
	
	
	
	Trelegy palyginimas su FF/VI
	Trelegy palyginimas su UMEC/VI

	Mažiausiasis FEV1 (l) 52-ąją savaitę, vidutinis LS pokytis, palyginti su pradiniu rodmeniu (SP) a
	0,094
(0,004)
	‑0,003
(0,004)
	0,040
(0,006)
	0,097
0,085, 0,109
	
0,054
0,039, 0,069


FEV1 = angl. forced expiratory volume in 1 second – forsuoto iškvėpimo tūris per pirmąją sekundę; l = litrai; LS = angl. least squares – mažiausieji kvadratai; SP = standartinė paklaida, N = tiriamųjų skaičius numatytų gydyti (angl. intent-to-treat) pacientų populiacijoje; PI = pasikliautinasis intervalas, a Statistiškai reikšmingas skirtumas gydant FF/UMEC/VI, palyginti su FF/VI, ir FF/UMEC/VI, palyginti su UMEC/VI, buvo stebėtas ir kitais vertinimo laiko momentais (4, 16, 28 ir 40 savaitėmis).

Remiantis 200812 tyrimo duomenimis, Trelegy Ellipta, palyginti su FF/VI+UMEC, vartojant kartu 2 inhaliatorius, ne blogiau gerino mažiausiąjį FEV1 24-ąją savaitę. Prieš tyrimą apibrėžta ne blogesnio vaistinio preparato riba buvo 50 ml.

Paūmėjimai
Remiantis IMPACT tyrimo duomenimis, per 52 savaites Trelegy Ellipta reikšmingai sumažino (p < 0,001) vidutinio sunkumo ar sunkių paūmėjimų metinį dažnį 15 % (95 % PI:10, 20), palyginti su FF/VI (dažnis; 0,91, palyginti su 1,07 reiškinio per paciento metus), ir 25 % (95 % PI: 19, 30), palyginti su UMEC/VI (dažnis; 0,91, palyginti su 1,21 reiškinio per paciento metus). Remiantis FULFIL tyrimo iki 24 savaičių duomenimis, Trelegy Ellipta reikšmingai sumažino (p = 0,002) vidutinio sunkumo ar sunkių paūmėjimų metinį dažnį 35 % (95 % PI: 14, 51), palyginti su BUD/FOR.

Remiantis IMPACT tyrimo duomenimis, Trelegy Ellipta ilgino laikotarpį iki pirmojo vidutinio sunkumo ar sunkaus paūmėjimo ir reikšmingai sumažino (p < 0,001) vidutinio sunkumo ar sunkių paūmėjimų riziką, įvertinus laikotarpį iki pirmojo paūmėjimo, palyginti ir su FF/VI (14,8 %; 95 % PI: 9,3, 19,9), ir su UMEC/VI (16,0 %; 95 % PI: 9,4, 22,1). Remiantis FULFIL tyrimo duomenimis, Trelegy Ellipta per 24 savaites reikšmingai sumažino vidutinio sunkumo ar sunkių paūmėjimų riziką, palyginti su BUD/FOR (33 %; 95 % PI: 12, 48; p = 0,004).

Remiantis IMPACT tyrimo duomenimis, gydymas Trelegy Ellipta sumažino sunkių paūmėjimų (t.y., dėl kurių teko gydyti ligoninėje arba lėmusių mirtį) metinį dažnį 13 %, palyginti su FF/VI (95 % PI: ‑1, 24; p = 0,064). Gydymas Trelegy Ellipta reikšmingai sumažino sunkių paūmėjimų metinį dažnį 34 %, palyginti su UMEC/VI (95 % PI: 22, 44; p < 0,001).

[bookmark: _Hlk518656743]Su sveikata susijusi gyvenimo kokybė
Trelegy Ellipta reikšmingai pagerino (p < 0,001) su sveikata susijusią gyvenimo kokybę (įvertinus bendrąjį balą pagal Šv. Jurgio kvėpavimo klausimyną [angl. the St George’s Respiratory Questionnaire, SGRQ]) ir FULFIL tyrimo (24-ąją savaitę), kurio metu buvo palyginta su BUD/FOR (‑2,2 vieneto; 95 % PI: ‑3,5, ‑1,0), ir IMPACT tyrimo (52-ąją savaitę), kurio metu buvo palyginta su FF/VI (‑1,8 vieneto; 95 % PI: ‑2,4, ‑1,1) ir UMEC/VI (‑1,8 vieneto; 95 % PI: ‑2,6, ‑1,0), duomenimis.

Didesnė Trelegy Ellipta gydomų pacientų procentinė dalis reagavo į gydymą kliniškai reikšmingu SGRQ bendrojo balo pagerėjimu FULFIL tyrimo 24-ąją savaitę, palyginti su vartojusiais BUD/FOR (atitinkamai 50 % ir 41 %), šansų santykis patirti atsaką, palyginti su atsako nebuvimu (ŠS) (1,41; 95 % PI: 1,16, 1,70), ir IMPACT tyrimo 52-ąją savaitę, palyginti su FF/VI ir UMEC/VI (atitinkamai 42 %, 34 % ir 34 %), ŠS, palyginti su FF/VI (1,41; 95 % PI: 1,29, 1,55) ir ŠS, palyginti su UMEC/VI (1,41; 95 % PI: 1,26, 1,57); visų gydymo būdų palyginimas buvo statistiškai reikšmingas (p < 0,001).

Remiantis FULFIL tyrimo duomenimis, pacientų, kuriems pasireiškė CAT atsakas (apibūdinamas sumažėjimu 2 vienetais ar daugiau, palyginti su pradiniu), dalis 24-ąją savaitę buvo reikšmingai didesnė (p < 0,001) Trelegy Ellipta gydomų pacientų grupėje, palyginti su vartojančiais BUD/FOR (53 %, palyginti su 45 %; ŠS 1,44; 95 % PI: 1,19, 1,75). Remiantis IMPACT tyrimo duomenimis, pacientų, kuriems pasireiškė CAT atsakas 52-ąją savaitę, dalis buvo reikšmingai didesnė (p < 0,001) Trelegy Ellipta gydomų pacientų grupėje (42 %), palyginti su vartojančiais FF/VI (37 %; ŠS 1,24; 95 % PI: 1,14, 1,36) ar UMEC/VI (36 %; ŠS 1,28; 95 % PI: 1,15, 1,43).

Simptomų palengvinimas
[bookmark: _Hlk525128310][bookmark: _Hlk518994081]Dusulys buvo išmatuotas pagal laikino dusulio indekso (angl. the Transition Dyspnoea Index, TDI) pagrindinius balus FULFIL tyrimo 24-ąją savaitę ir IMPACT tyrimo (n = 5 058 pacientų pogrupio) 52-ąją savaitėmis. FULFIL tyrime dalyvavusių pacientų, kuriems atsižvelgiant į TDI, pasireiškė atsakas (apibrėžiamas bent 1 vienetu), dalis vartojant Trelegy Ellipta buvo reikšmingai didesnė (p < 0,001), palyginti su BUD/FOR vartojimu (61 %, palyginti su 51 %; ŠS 1,61; 95 % PI: 1,33, 1.95). Remiantis IMPACT tyrimo duomenimis, pacientų, kuriems pasireiškė atsakas, dalis vartojant Trelegy Ellipta buvo reikšmingai (p < 0,001) didesnė (36 %), palyginti su FF/VI vartojimu (29 %; ŠS 1,36; 95 % PI: 1,19, 1,55) ir UMEC/VI (30 %; ŠS 1,33; 95 % PI: 1,13, 1,57).

Remiantis FULFIL tyrimo duomenimis, atsižvelgiant į E‑RS, Trelegy Ellipta lengvino LOPL dieninius simptomus: LOPL bendrasis balas, palyginti su BUD/FOR (sumažėjimas ≥ 2 vienetais, palyginti su pradiniu rodmeniu). Pacientų, kuriems pasireiškė atsakas, dalis per 21‑24 savaites buvo reikšmingai didesnė (p < 0,001) gydymo Trelegy Ellipta grupėje, palyginti su BUD/FOR grupe (atitinkamai 47 % ir 37 %; ŠS 1,59; 95 % PI: 1,30, 1,94).

Skubios pagalbos vaistų vartojimas
[bookmark: _Hlk519094941]Remiantis FULFIL tyrimo duomenimis, Trelegy Ellipta reikšmingai sumažino (p < 0,001) skubios pagalbos vaistų vartojimą per 1‑24 savaičių laikotarpį, palyginti su BUD/FOR (skirtumas tarp gydymo būdų: ‑0,2 atvejo per parą; 95 % PI: ‑0,3, ‑0,1).

Remiantis IMPACT tyrimo duomenimis, Trelegy Ellipta reikšmingai sumažino (p < 0,001) skubios pagalbos vaistų (atvejų per parą) vartojimą per kiekvieną 4 savaičių laikotarpį, palyginti su FF/VI ar UMEC/VI. Skirtumas tarp gydymo būdų 49‑52 savaitėmis buvo ‑0,28 (95 % PI: ‑0,37, ‑0,19), palyginti su FF/VI, ir ‑0,30 (95 % PI: ‑0,41, ‑0,19), palyginti su UMEC/VI.

Atsibudimai naktimis
Remiantis IMPACT tyrimo duomenimis, Trelegy Ellipta statistiškai reikšmingai sumažino vidutinį atsibudimų naktimis dėl LOPL skaičių, palyginti su FF/VI (‑0,05; 95 % PI: ‑0,08, ‑0,01; p = 0,005) ar UMEC/VI (‑0,10; 95 % PI: ‑0,14, ‑0,05; p < 0,001) 49‑52 savaitėmis. Vartojant UMEC/VI, reikšmingas sumažėjimas buvo stebėtas ir visais kitais laiko momentais (p < 0,001), palyginti su visais išskyrus du laiko momentus vartojant FF/VI (p ≤ 0,021).

Vaikų populiacija

Europos vaistų agentūra atleido nuo įpareigojimo pateikti LOPL gydymo Trelegy Ellipta tyrimų su visais vaikų populiacijos pogrupiais duomenis (vartojimo vaikams informacija pateikiama 4.2 skyriuje).

5.2	Farmakokinetinės savybės

Sveikiems savanoriams įkvėpus flutikazono furoato, umeklidino ir vilanterolo, esančių viename inhaliatoriuje, kiekvienos veikliosios medžiagos farmakokinetinės savybės buvo panašios į savybes, kurios buvo nustatytos vartojant šias veikliąsias medžiagas kituose deriniuose: flutikazonas furoatas / vilanterolas arba umeklidinas / vilanterolas, arba monoterapija umeklidinu.

FF / UMEC / VI farmakokinetinių savybių populiacijoje analizei buvo naudoti visų 821 LOPL sergančių tiriamųjų, dalyvavusių trijuose III fazės tyrimuose, farmakokinetikos duomenys. FF, UMEC ir VI koncentracijos sisteminėje kraujotakoje (nusistovėjus pusiausvyrinei apykaitai Cmax ir AUC) po FF / UMEC / VI, esančių viename inhaliatoriuje (trigubas derinys), pavartojimo buvo tokiose pat ribose, kaip ir po įkvėpimo iš FF / VI + UMEC dviejų inhaliatorių, dvigubų derinių (FF / VI ir UMEC / VI) ar atskirų veikliųjų medžiagų (FF, UMEC ir VI) inhaliatorių pavartojimo. Kintamųjų analizė parodė didesnį FF klirensą (42 %), palyginti su FF / VI arba FF / UMEC / VI. Tačiau manoma, kad tai yra nėra kliniškai reikšminga.

Absorbcija

Flutikazonas furoatas
Sveikiems savanoriams įkvėpus flutikazono furoato / umeklidino / vilanterolo, flutikazono furoato Cmax buvo pasiekta 15-ąją minutę. Įkvėpus flutikazono furoato / vilanterolo, flutikazono furoato absoliutus biologinis prieinamumas buvo 15,2 %, pirmiausia dėl į plaučius įkvėptos dozės dalies absorbcijos ir nežymiai prisideda nuryto vaisto absorbcija. Įkvepiant kartotines flutikazono furoato / vilanterolo dozes, pusiausvyrinė apykaita nusistovi per 6 paras, per kurias šių medžiagų kiekis organizme padidėja 1,6 karto.

Umeklidinas
Sveikiems savanoriams įkvėpus flutikazono furoato / umeklidino / vilanterolo, umeklidino Cmax buvo pasiekta 5-ąją minutę. Įkvėpto umeklidino absoliutus biologinis prieinamumas buvo maždaug 13 %, nežymiai prisidedant nuryto vaistinio preparato absorbcijai. Įkvepiant kartotines umeklidino dozes, pusiausvyrinė apykaita nusistovi per 7-10 parų laikotarpį, per kurį šių medžiagų kiekis organizme padidėja 1,5‑2 kartus.

Vilanterolas
Sveikiems savanoriams įkvėpus flutikazono furoato / umeklidino / vilanterolo, vilanterolo Cmax buvo pasiekta 7-ąją minutę. Įkvėpto vilanterolo absoliutus biologinis prieinamumas buvo maždaug 27 %, nežymiai prisidedant nuryto vaisto absorbcijai. Įkvepiant kartotines umeklidino / vilanterolo dozes, pusiausvyrinė apykaita nusistovi per 6 paras, per kurias šių medžiagų kiekis organizme padidėja 1,5 karto.

Pasiskirstymas

Flutikazonas furoatas
Leidžiant flutikazono furoato dozes sveikiems savanoriams į veną, vidutinis pasiskirstymo tūris pusiausvyros apykaitos sąlygomis buvo 661 litras. Flutikazonas furoatas yra mažai susijęs su raudonosiomis kraujo ląstelėmis. Daug flutikazono furoato prisijungia prie žmogaus plazmos baltymų in vitro (vidutiniškai daugiau kaip 99,6 %).

Umeklidinas
Leidžiant umeklidiną sveikiems savanoriams į veną, vidutinis pasiskirstymo tūris buvo 86 litrai. Prie žmogaus plazmos baltymų in vitro prisijungia vidutiniškai 89 %.

Vilanterolas
Leidžiant vilanterolą sveikiems savanoriams į veną, vidutinis pasiskirstymo tūris buvo 165 litrai. Vilanterolas yra mažai susijęs su raudonosiomis kraujo ląstelėmis. Prie žmogaus plazmos baltymų in vitro prisijungia vidutiniškai 94 %.

Biotransformacija

Flutikazonas furoatas
Tyrimai in vitro atskleidė, kad flutikazonas furoatas visų pirma yra metabolizuojamas veikiant citochromo P450 3A4 (CYP3A4) izofermentams ir yra P-gp pernašos baltymo substratas. Pagrindinis flutikazono furoato metabolizmo būdas yra S-fluormetilkarbotioato grupės hidrolizė į metabolitus, kuriems būdingas reikšmingai mažesnis kortikosteroidinis aktyvumas. Metabolitų sisteminė ekspozicija yra maža.

Umeklidinas
[bookmark: _Hlk506114885]Tyrimai in vitro atskleidė, kad umeklidinas visų pirma yra metabolizuojamas veikiant citochromo P450 2D6 (CYP2D6) izofermentams ir yra P-gp pernašos baltymo substratas. Pagrindinis umeklidino metabolizmo būdas yra oksidacija (hidroksilinimas, O‑dealkilinimas), o po to – konjugacija (gliukuronizacija ir kt.), kurios metu suformuojama eilė metabolitų, kurie arba yra mažiau farmakologiškai aktyvūs, arba jų farmakologinis aktyvumas nenustatytas. Metabolitų sisteminė ekspozicija yra maža.

Vilanterolas
Tyrimai in vitro atskleidė, kad vilanterolas visų pirma yra metabolizuojamas veikiant citochromo P450 3A4 (CYP3A4) izofermentams ir yra P-gp pernašos baltymo substratas. Pagrindinis vilanterolo metabolizmo būdas yra O‑dealkilinimas, kurio metu susiformuoja eilė metabolitų, kurie pasižymi reikšmingai mažesniu beta1 ir beta2 adrenerginių receptorių sužadinamuoju aktyvumu. Remiantis su žmonėmis atlikto žymėjimo radioaktyviu izotopu tyrimo duomenimis, metabolitų apykaitos plazmoje po vilanterolo pavartojimo per burną duomenys rodo didelio kiekio metabolizmą pirmojo prasiskverbimo metu. Metabolitų sisteminė ekspozicija yra maža.

Eliminacija

Flutikazonas furoatas
Įkvėpus flutikazono furoato / vilanterolo, tariamasis flutikazono furoato eliminacijos iš plazmos pusinis periodas truko vidutiniškai 24 valandas. Suleidus į veną, pusinio periodo eliminacijos fazė truko vidutiniškai 15,1 valandų. Klirensas iš plazmos po suleidimo į veną buvo 65,4 litrai per valandą. Su šlapimu pasišalino maždaug 2 % į veną suleistos dozės. Per burną pavartotas flutikazonas furoatas iš žmogaus organizmo eliminuojamas daugiausiai metabolizmo būdu, o metabolitai pašalinami beveik vien tik su išmatomis ir tik mažiau kaip 1 % radioaktyvios dozės eliminuojama su šlapimu.

Umeklidinas
Dešimt parų įkvepiant vaistinio preparato dozes, umeklidino eliminacijos iš plazmos pusinis periodas truko vidutiniškai 19 valandų ir, esant pusiausvyros apykaitai, nuo 3 % iki 4 % veikliosios medžiagos nepakitusiu pavidalu pasišalino su šlapimu. Klirensas iš plazmos po suleidimo į veną buvo 151 litras per valandą. Suleidus į veną, maždaug 58 % suvartotos radioaktyviu izotopu žymėtosios dozės buvo pašalinta su išmatomis ir maždaug 22 % suvartotos radioaktyviu izotopu žymėtosios dozės buvo pašalinta su šlapimu. Su vaistu susijusių medžiagų ekskrecija su išmatomis po dozės suleidimo į veną atskleidė, kad vyksta ekskrecija su tulžimi. Pavartojus per burną, 92 % suvartotos radioaktyviu izotopu žymėtosios dozės buvo pašalinta daugiausiai su išmatomis. Mažiau kaip 1 % per burną suvartotos dozės (1 % iš organizmo pašalinto radioaktyvumo) pasišalino su šlapimu, o tai rodo, kad absorbcija po pavartojimo per burną yra nereikšminga.

Vilanterolas
Dešimt parų įkvepiant vaistinio preparato dozes, vilanterolo eliminacijos iš plazmos pusinis periodas truko vidutiniškai 11 valandų. Vilanterolo klirensas iš plazmos po suleidimo į veną buvo 108 litrai per valandą. Pavartojus radioaktyviu izotopu žymėtojo vilanterolo per burną, 70 % radioaktyviu izotopu žymėtosios medžiagos buvo pašalinta su šlapimu ir 30 % su išmatomis. Daugiausia vilanterolo eliminuojama metabolizmo būdu ir vėliau metabolitai pašalinami su šlapimu ir išmatomis.

Ypatingos populiacijos

Senyvi pacientai
Atlikus farmakokinetikos populiacijoje analizę, buvo įvertinta amžiaus įtaka flutikazono furoato, umeklidino ir vilanterolo farmakokinetinėms savybėms. Kliniškai reikšmingo poveikio, dėl kurio reikėtų keisti dozę, nepastebėta.

Inkstų funkcijos sutrikimas
Flutikazono furoato / umeklidino / vilanterolo poveikis tiriamiesiems, kuriems sutrikusi inkstų funkcija, netirtas. Vis dėlto, atlikti flutikazono furoato / vilanterolo ir umeklidino / vilanterolo tyrimai neatskleidė, kad didėtų flutikazono furoato, umeklidino ar vilanterolo sisteminė ekspozicija. Buvo atlikti prisijungimo prie tiriamųjų, kuriems yra sunkus inkstų funkcijos sutrikimas, ir sveikų savanorių baltymų tyrimai in vitro ir kliniškai reikšmingų duomenų apie tai, kad pakistų prisijungimas prie baltymų, negauta.

Hemodializės įtaka netirta.

Kepenų funkcijos sutrikimas
Flutikazono furoato / umeklidino / vilanterolo poveikis tiriamiesiems, kuriems sutrikusi kepenų funkcija, netirtas, tačiau buvo atlikti flutikazono furoato / vilanterolo ir umeklidino / vilanterolo tyrimai.

Trelegy Ellipta sudėtyje esantis flutikazono furoato / vilanterolo komponentas buvo tirtas tyrimų, kuriuose dalyvavo pacientai, kuriems buvo diagnozuoti visų sunkumo laipsnių kepenų sutrikimas (A, B ar C klasės pagal Child-Pugh), metu. Flutikazono furoato sisteminė ekspozicija pacientų, kuriems yra vidutinio sunkumo kepenų funkcijos sutrikimas, organizme buvo iki trijų kartų didesnė (FF 184 mikrogramai), todėl pacientai, kuriems yra sunkus kepenų sutrikimas, vartojo pusę dozės (FF 92 mikrogramai). Vartojant tokią dozę, poveikio sisteminei ekspozicijai nepastebėta. Todėl esant vidutinio sunkumo ar sunkiam kepenų funkcijos sutrikimui, rekomenduojama gydyti atsargiai, bet atsižvelgiant į kepenų funkciją, dozės specialiai keisti nerekomenduojama. Vilanterolo sisteminė ekspozicija reikšmingai nepadidėjo.

Įrodymų, kad padidėtų umeklidino ar vilanterolo (Cmax ir AUC) sisteminė ekspozicija pacientų, kuriems yra vidutinio sunkumo kepenų funkcijos sutrikimas, negauta. Umeklidino tyrimų su pacientais, kuriems yra sunkus kepenų funkcijos sutrikimas, neatlikta.

Kitos ypatingos populiacijos
Atlikus farmakokinetikos populiacijoje analizę, buvo įvertinta rasės, lyties ir kūno masės įtaka flutikazono furoato, umeklidino ir vilanterolo farmakokinetinėms savybėms.

Flutikazono furoato AUCSS rodmenys 113 LOPL sergančių Rytų Azijos tiriamųjų (kilusių iš Japonijos ir Pietryčių Azijos), kurie vartojo FF / UMEC / VI, esančius viename inhaliatoriuje (27 % tiriamųjų) organizme buvo vidutiniškai 30 % didesni, palyginti su baltųjų rasės tiriamaisiais. Vis dėlto šios didesnės sisteminės ekspozicijos buvo mažesnės už ribinį FF sukeltą kortizolio koncentracijų serume ir šlapime sumažėjimą ir nelaikomos kliniškai reikšmingomis. Rasės įtakos vilanterolo farmakokinetikos rodmenims LOPL sergančių tiriamųjų organizme nebuvo.

Kliniškai reikšmingų flutikazono furoato, umeklidino ar vilanterolo sisteminės ekspozicijos skirtumų, susijusių su rase, lytimi ar kūno mase, dėl kurių reikėtų keisti dozę, nepastebėta.

Kalbant apie kitas pacientų savybes, tyrimas, kuriame dalyvavo tiriamieji, kurių organizme CYP2D6 veikiamas metabolizmas yra silpnas, neatskleidė kliniškai reikšmingos CYP2D6 genetinio polimorfizmo įtakos umeklidino sisteminei ekspozicijai.

5.3	Ikiklinikinių saugumo tyrimų duomenys 

Ikiklinikinių flutikazono furoato, umeklidino ar vilanterolo tyrimų metu pasireiškęs farmakologinis ir toksinis poveikis buvo toks, kuris paprastai yra siejamas su gliukokortikoidais, muskarino receptorių blokatoriais ar beta2 adrenoreceptorių agonistais. Vartojant flutikazono furoato, umeklidino ir vilanterolo derinį šunims, jokio naujo toksiškumo ar bet kokio didelio tikėtinų reiškinių, susijusių su atskirai vartojamais flutikazonu furoatu, umeklidinu ar vilanterolu, paūmėjimo nepastebėta.

Genotoksiškumas ir kancerogeniškumas

Flutikazonas furoatas
Flutikazonas furoatas nesukėlė genotoksinio poveikio, atliekant įprastų tokio poveikio tyrimų seriją, ir nesukėlė kancerogeninio poveikio visą gyvenimą vaistinį preparatą inhaliavus tiriamosioms žiurkėms ar pelėms, kurių organizme ekspozicija (remiantis AUC) buvo atitinkamai 1,4 ar 2,9 karto didesnė už tą, kuri atsiranda 92 mikrogramų flutikazono furoato paros dozę vartojančio žmogaus organizme.

Umeklidinas
Umeklidinas nesukėlė genotoksinio poveikio, atliekant įprastų tokio poveikio tyrimų seriją, ir nesukėlė kancerogeninio poveikio visą gyvenimą vaistinį preparatą inhaliavus tiriamosioms pelėms ar žiurkėms, kurių organizme ekspozicija pagal AUC buvo panaši į tą, kuri atsiranda, esant atitinkamai 20 ar 17 arba daugiau kartų didesnėms ekspozicijoms už atsirandančią gydomąją ekspoziciją 55 mikrogramų umeklidino paros dozę vartojančio žmogaus organizme.

Vilanterolas
Vilanterolas (alfa fenilcinamato pavidalu) ir trifenilacetinė rūgštis nesukėlė genotoksinio poveikio, o tai rodo, kad vilanterolas (trifenatato pavidalu) nekelia genotoksinio poveikio rizikos žmogui. Kaip ir vartojant kitokius beta2 adrenoreceptorių agonistus, vilanterolo trifenatatas skatino visą gyvenimą vaistinį preparatą inhaliavusių žiurkių ir pelių patelių reprodukcijos organų ir kankorėžinės liaukos proliferaciją. Navikų atsiradimas žiurkėms ar pelėms nepadažnėjo, pagal AUC esant atitinkamai 0,9 ar 22 kartus didesnėms ekspozicijoms už gydomąją ekspoziciją 22 mikrogramų vilanterolo paros dozę vartojančio žmogaus organizme.

Toksinis poveikis reprodukcijai ir vystymuisi

Flutikazonas furoatas, umeklidinas ir vilanterolas nesukėlė kokio nors nepageidaujamo poveikio žiurkių patinų ar patelių vislumui.

Flutikazonas furoatas
Flutikazonas furoatas nesukėlė teratogeninio poveikio žiurkėms ar triušiams, bet lėtino žiurkių vystymąsi ir sukėlė abortus triušiams, vartojant vaikingoms patelėms toksinį poveikį sukėlusias dozes. Poveikio žiurkių vystymuisi nebuvo, esant pagal AUC maždaug 6,6 karto didesnėms ekspozicijoms už tas, kurios atsiranda gydomąją 92 mikrogramų paros dozę vartojančio žmogaus organizme. Flutikazonas furoatas nesukėlė nepageidaujamo poveikio žiurkių vaisiaus ir atsivestų jauniklių vystymuisi.

Umeklidinas
Umeklidinas nesukėlė teratogeninio poveikio žiurkėms ar triušiams. Remiantis tyrimų iki ir po jauniklių atsivedimo duomenimis, po oda leidžiamas umeklidinas mažino vaikingos patelės kūno masės prieaugį ir maisto suvartojimą bei šiek tiek sumažino jauniklių kūno masę iki atjunkymo patelėms vartojant 180 mikrogramų/kg per parą dozę (pagal AUC maždaug 61 kartą didesnė ekspozicija už tą, kuri atsiranda gydomąją 55 mikrogramų umeklidino paros dozę vartojančio žmogaus organizme, atsižvelgiant į AUC).

Vilanterolas
Vilanterolas nesukėlė teratogeninio poveikio žiurkėms. Remiantis inhaliavimo tyrimų su triušiais duomenimis, vilanterolas sukėlė poveikį, kuris buvo panašus į tą, kurį sukelia ir kiti beta2 adrenoreceptorių agonistai (gomurio nesuaugimas, atviri akių vokai, krūtinkaulių susiliejimas, kreivos galūnės, žarnų formavimosi ydos [malrotacija]). Leidžiant vaistinį preparatą po oda, poveikio nebuvo esant 62 kartais didesnėms pagal AUC ekspozicijoms už tas, kurios atsiranda gydomąją 22 mikrogramų paros dozę vartojančio žmogaus organizme. Vilanterolas nesukėlė nepageidaujamo poveikio žiurkių vaisiaus ir atsivestų jauniklių vystymuisi.


6.	FARMACINĖ INFORMACIJA

6.1	Pagalbinių medžiagų sąrašas

Laktozė monohidratas
Magnio stearatas

6.2	Nesuderinamumas 

Duomenys nebūtini. 

6.3	Tinkamumo laikas 

2 metai. 
Tinkamumo laikas po inhaliatoriaus dėklo atidarymo pirmą kartą – 6 savaitės. 

6.4	Specialios laikymo sąlygos 

Laikyti ne aukštesnėje kaip 30 °C temperatūroje. 
Jeigu vaistinis preparatas laikomas šaldytuve, inhaliatorių prieš vartojimą reikia palaikyti kambario temperatūroje ne trumpiau kaip vieną valandą.

[bookmark: _Hlk19458216]Inhaliatorių laikyti sandariame dėkle taip, kad būtų apsaugotas nuo drėgmės, ir išimti iš dėklo tik prieš pat pirmą kartą vartojant.

6.5	Talpyklės pobūdis ir jos turinys 

[bookmark: _Hlk19458357]Ellipta inhaliatorius, kurį sudaro šviesiai pilkos spalvos korpusas, smėlio spalvos kandiklio dangtelis ir dozės skaitiklis, supakuotas į folijos laminato dėklą, kuriame yra silikagelio sausiklio paketėlis. Dėklas yra užsandarintas  nuplėšiamu folijos dangčiu.

Inhaliatorius yra prietaisas, kurį sudaro daug dalių, pagamintų iš polipropileno, didelio tankio polietileno, polioksimetileno, polibutileno tereftalato, akrilonitrilo butadieno stireno, polikarbonato ir nerūdijančio plieno.

Inhaliatoriaus viduje yra dvi aliuminio folijos laminato lizdinių plokštelių juostelės, iš kurių išskiriama iš viso 14 arba 30 dozių (14 ar 30 dienų pakuotė). Kiekvienoje vienos juostelės lizdinėje plokštelėje yra flutikazono furoato, o kiekvienoje kitos juostelės lizdinėje plokštelėje yra umeklidino (bromido pavidalu) ir vilanterolo (trifenatato pavidalu).

Pakuočių dydžiai – 1 inhaliatorius, kuriame yra 14 ar 30 dozių.
Sudėtinėje pakuotėje yra 90 (3 inhaliatoriai po 30) dozių.

Gali būti tiekiamos ne visų dydžių pakuotės.
[bookmark: _Hlk19458386]
6.6	Specialūs reikalavimai atliekoms tvarkyti 

Po įkvėpimo pacientas turi praskalauti burną vandeniu, jo nenurydamas.

Inhaliatorius yra supakuotas į dėklą, kuriame yra drėgmę sugeriančio sausiklio paketėlis. Sausiklio paketėlį reikia išmesti, jo negalima atidaryti, suvalgyti ar įkvėpti. Pacientui reikia paaiškinti, kad neatidarytų dėklo iki tol, kol bus pasiruošęs įkvėpti dozę.

Pirmą kartą išimant iš sandaraus dėklo, inhaliatorius bus uždarytas. Inhaliatoriaus etiketėje ir ant kartono dėžutės tam skirtoje vietoje ties užrašu „Išmetimo data“ reikia užrašyti datą, po kurios inhaliatorių reikia išmesti. Datą reikia užrašyti iš karto, kai inhaliatorius išimamas iš dėklo. Data, kuri turi būti užrašyta ties užrašu „Išmetimo data“, yra po 6 savaičių nuo inhaliatoriaus dėklo atidarymo dienos. Praėjus šiam laikotarpiui, inhaliatoriaus daugiau naudoti negalima. Dėklą galima išmesti iš karto po to, kai jis atidaromas pirmą kartą.

Jeigu inhaliatoriaus dangtelis atidaromas ir uždaromas neįkvepiant vaistinio preparato, dozė bus prarasta. Prarastoji dozė bus saugiai uždaryta inhaliatoriaus viduje, bet jos daugiau nebus galima įkvėpti.

Neįmanoma atsitiktinai įkvėpti papildomą arba dvigubą dozę per vieną įkvėpimą.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

GlaxoSmithKline Trading Services Limited
12 Riverwalk
Citywest Business Campus
Dublin 24
Airija


8.	REGISTRACIJOS PAŽYMĖJIMO NUMERIS (-IAI)

EU/1/17/1236/001
EU/1/17/1236/002
EU/1/17/1236/003


9.	REGISTRAVIMO / PERREGISTRAVIMO DATA

Registravimo data: 2017 m. lapkričio 15 d.
Paskutinio perregistravimo data: 2022 m. liepos 15 d.


10.	TEKSTO PERŽIŪROS DATA

Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu/
























II PRIEDAS

[bookmark: _Hlk19458455]A.	GAMINTOJAS, ATSAKINGAS UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

[bookmark: _Hlk19458500]

A.	GAMINTOJAS, ATSAKINGAS UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Glaxo Wellcome Production
Zone Industrielle No.2
23 Rue Lavoisier
27000 Evreux
Prancūzija



B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

[bookmark: _Hlk19458658]Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše) ir visuose vėlesniuose atnaujinimuose, kurie skelbiami Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI  

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.





























III PRIEDAS 

ŽENKLINIMAS IR PAKUOTĖS LAPELIS 

























A. ŽENKLINIMAS


INFORMACIJA ANT IŠORINĖS PAKUOTĖS

IŠORINĖ KARTONO DĖŽUTĖ (ATSKIROS PAKUOTĖS)

1.	VAISTINIO PREPARATO PAVADINIMAS 

Trelegy Ellipta 92 mikrogramai / 55 mikrogramai / 22 mikrogramai dozuoti įkvepiamieji milteliai
flutikazonas furoatas / umeklidinas / vilanterolas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI) 

Kiekvienoje išskirtoje dozėje yra 92 mikrogramai flutikazono furoato, 55 mikrogramai umeklidino (atitinka 65 mikrogramus umeklidino bromido) ir 22 mikrogramai vilanterolo (trifenatato pavidalu).


3.	PAGALBINIŲ MEDŽIAGŲ SĄRAŠAS 

[bookmark: _Hlk19458826]Pagalbinės medžiagos: laktozė monohidratas ir magnio stearatas.
Norėdami sužinoti daugiau, skaitykite pakuotės lapelyje.


4.	FARMACINĖ FORMA IR KIEKIS PAKUOTĖJE 

Dozuoti įkvepiamieji milteliai.
Vienas 14 dozių inhaliatorius 
Vienas 30 dozių inhaliatorius


5.	VARTOJIMO METODAS IR BŪDAS (-AI) 

VIENĄ KARTĄ PER PARĄ

Prieš vartojimą perskaitykite pakuotės lapelį.
Įkvėpti
[bookmark: _Hlk102485612]Negalima kratyti.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE 

Laikyti vaikams nepastebimoje ir nepasiekiamoje vietoje. 


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA) 

Sausiklio negalima nuryti.


8.	TINKAMUMO LAIKAS 

EXP
Naudojamo inhaliatoriaus tinkamumo laikas – 6 savaitės.
Išmetimo data: 


9.	SPECIALIOS LAIKYMO SĄLYGOS 

Laikyti ne aukštesnėje kaip 30 °C temperatūroje.
Laikyti gamintojo pakuotėje, kad vaistas būtų apsaugotas nuo drėgmės.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA) 


11.	REGISTRUOTOJO PAVADINIMAS IR ADRESAS 

GlaxoSmithKline Trading Services Limited
12 Riverwalk
Citywest Business Campus
Dublin 24
Airija
GlaxoSmithKline Trading Services Limited logotipas


12.	REGISTRACIJOS PAŽYMĖJIMO NUMERIS (-IAI) 

EU/1/17/1236/001
EU/1/17/1236/002


13.	SERIJOS NUMERIS 

Lot


14.	PARDAVIMO (IŠDAVIMO) TVARKA 


15.	VARTOJIMO INSTRUKCIJA 


16.	INFORMACIJA BRAILIO RAŠTU

trelegy ellipta


17.	UNIKALUS IDENTIFIKATORIUS – 2D BRŪKŠNINIS KODAS


2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – 2D BRŪKŠNINIS KODAS

PC
SN
NN


INFORMACIJA ANT IŠORINĖS PAKUOTĖS

SUDĖTINĖS PAKUOTĖS IŠORINĖ KARTONO DĖŽUTĖ (SU MĖLYNUOJU LANGELIU)

1.	VAISTINIO PREPARATO PAVADINIMAS 

Trelegy Ellipta 92 mikrogramai / 55 mikrogramai / 22 mikrogramai dozuoti įkvepiamieji milteliai
flutikazonas furoatas / umeklidinas / vilanterolas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI) 

Kiekvienoje išskirtoje dozėje yra 92 mikrogramai flutikazono furoato, 55 mikrogramai umeklidino (atitinka 65 mikrogramus umeklidino bromido) ir 22 mikrogramai vilanterolo (trifenatato pavidalu).


3.	PAGALBINIŲ MEDŽIAGŲ SĄRAŠAS 

Pagalbinės medžiagos: laktozė monohidratas ir magnio stearatas.
Norėdami sužinoti daugiau, skaitykite pakuotės lapelyje.


4.	FARMACINĖ FORMA IR KIEKIS PAKUOTĖJE 

Dozuoti įkvepiamieji milteliai.
Sudėtinė pakuotė. 90 (3 inhaliatoriai po 30) dozių.


5.	VARTOJIMO METODAS IR BŪDAS (-AI) 

VIENĄ KARTĄ PER PARĄ

Prieš vartojimą perskaitykite pakuotės lapelį.
[bookmark: _Hlk19459031]Įkvėpti
Negalima kratyti.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE 

Laikyti vaikams nepastebimoje ir nepasiekiamoje vietoje. 


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA) 

Sausiklio negalima nuryti.


8.	TINKAMUMO LAIKAS 

EXP
Naudojamo inhaliatoriaus tinkamumo laikas – 6 savaitės.


9.	SPECIALIOS LAIKYMO SĄLYGOS 

Laikyti ne aukštesnėje kaip 30 °C temperatūroje.
Laikyti gamintojo pakuotėje, kad vaistas būtų apsaugotas nuo drėgmės.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA) 


11.	REGISTRUOTOJO PAVADINIMAS IR ADRESAS 

GlaxoSmithKline Trading Services Limited
12 Riverwalk
Citywest Business Campus
Dublin 24
Airija
GlaxoSmithKline Trading Services Limited logotipas


12.	REGISTRACIJOS PAŽYMĖJIMO NUMERIS (-IAI) 

EU/1/17/1236/003


13.	SERIJOS NUMERIS 

Lot


14.	PARDAVIMO (IŠDAVIMO) TVARKA 


15.	VARTOJIMO INSTRUKCIJA 


16.	INFORMACIJA BRAILIO RAŠTU

trelegy ellipta


17.	UNIKALUS IDENTIFIKATORIUS – 2D BRŪKŠNINIS KODAS


2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – 2D BRŪKŠNINIS KODAS

PC
SN
NN



[bookmark: _Hlk19459138]INFORMACIJA ANT IŠORINĖS PAKUOTĖS

SUDĖTINĖS PAKUOTĖS TARPINĖ KARTONO DĖŽUTĖ (BE MĖLYNOJO LANGELIO)

1.	VAISTINIO PREPARATO PAVADINIMAS 

Trelegy Ellipta 92 mikrogramai / 55 mikrogramai / 22 mikrogramai dozuoti įkvepiamieji milteliai 
flutikazonas furoatas / umeklidinas / vilanterolas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI) 

Kiekvienoje išskirtoje dozėje yra 92 mikrogramai flutikazono furoato, 55 mikrogramai umeklidino (atitinka 65 mikrogramus umeklidino bromido) ir 22 mikrogramai vilanterolo (trifenatato pavidalu).


3.	PAGALBINIŲ MEDŽIAGŲ SĄRAŠAS 

Pagalbinės medžiagos: laktozė monohidratas ir magnio stearatas.
Norėdami sužinoti daugiau, skaitykite pakuotės lapelyje.


4.	FARMACINĖ FORMA IR KIEKIS PAKUOTĖJE 

Dozuoti įkvepiamieji milteliai 
Vienas 30 dozių inhaliatorius
Sudėtinės pakuotės dalis, negali būti parduodamos atskirai.


5.	VARTOJIMO METODAS IR BŪDAS (-AI) 

VIENĄ KARTĄ PER PARĄ

Prieš vartojimą perskaitykite pakuotės lapelį.
[bookmark: _Hlk19459207]Įkvėpti
Negalima kratyti.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE 

Laikyti vaikams nepastebimoje ir nepasiekiamoje vietoje. 


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA) 

Sausiklio negalima nuryti.


8.	TINKAMUMO LAIKAS 

EXP
Naudojamo inhaliatoriaus tinkamumo laikas – 6 savaitės.
Išmetimo data: 


9.	SPECIALIOS LAIKYMO SĄLYGOS 

Laikyti ne aukštesnėje kaip 30 °C temperatūroje.
Laikyti gamintojo pakuotėje, kad vaistas būtų apsaugotas nuo drėgmės.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA) 


11.	REGISTRUOTOJO PAVADINIMAS IR ADRESAS 

GlaxoSmithKline Trading Services Limited
12 Riverwalk
Citywest Business Campus
Dublin 24
Airija
GlaxoSmithKline Trading Services Limited logotipas


12.	REGISTRACIJOS PAŽYMĖJIMO NUMERIS (-IAI) 

EU/1/17/1236/003


13.	SERIJOS NUMERIS 

Lot


14.	PARDAVIMO (IŠDAVIMO) TVARKA 


15.	VARTOJIMO INSTRUKCIJA 


16.	INFORMACIJA BRAILIO RAŠTU

trelegy ellipta


17.	UNIKALUS IDENTIFIKATORIUS – 2D BRŪKŠNINIS KODAS


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS



MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

DĖKLO ETIKETĖ


1.	VAISTINIO PREPARATO PAVADINIMAS 

Trelegy Ellipta 92/55/22 g įkvepiamieji milteliai 
fluticasonum furoas / umeclidinium / vilanterolum


2.	REGISTRUOTOJO PAVADINIMAS 

GlaxoSmithKline Trading Services Limited
GSK logotipas


3.	TINKAMUMO LAIKAS 

EXP


4.	SERIJOS NUMERIS 

Lot


5.	KITA 

Neatidaryti tol, kol nebūsite pasiruošę įkvėpti.
Naudojamo inhaliatoriaus tinkamumo laikas – 6 savaitės.

14 dozių
30 dozių


MINIMALI INFORMACIJA ANT MAŽŲ VIDINIŲ PAKUOČIŲ

INHALIATORIAUS ETIKETĖ

1.	VAISTINIO PREPARATO PAVADINIMAS IR VARTOJIMO BŪDAS (-AI) 

Trelegy Ellipta 92/55/22 g įkvepiamieji milteliai 
fluticasonum furoas / umeclidinium / vilanterolum

Įkvėpti


2.	VARTOJIMO METODAS 


3.	TINKAMUMO LAIKAS 

EXP
[bookmark: _Hlk19459341]
Naudojamo inhaliatoriaus tinkamumo laikas – 6 savaitės.
Išmetimo data:


4.	SERIJOS NUMERIS 

Lot


5.	KIEKIS (MASĖ, TŪRIS ARBA VIENETAI) 

14 dozių
30 dozių


6.	KITA 



























B. PAKUOTĖS LAPELIS

Pakuotės lapelis: informacija pacientui 

Trelegy Ellipta 92 mikrogramai / 55 mikrogramai / 22 mikrogramai dozuoti įkvepiamieji milteliai 
flutikazonas furoatas / umeklidinas / vilanterolas
(fluticasonum furoas / umeclidinium / vilanterolum)

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją, vaistininką arba slaugytoją.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje? 

1. Kas yra Trelegy Ellipta ir kam jis vartojamas 
2. Kas žinotina prieš vartojant Trelegy Ellipta 
3.	Kaip vartoti Trelegy Ellipta 
4.	Galimas šalutinis poveikis
5.	Kaip laikyti Trelegy Ellipta 
6.	Pakuotės turinys ir kita informacija
Veiksmas po veiksmo instrukcijos


1.	Kas yra Trelegy Ellipta ir kam jis vartojamas

Kas yra Trelegy Ellipta?

[bookmark: _Hlk19459428]Trelegy Ellipta sudėtyje yra trys veikliosios medžiagos, kurios vadinamos flutikazonu furoatu, umeklidino bromidu ir vilanterolu. Flutikazonas furoatas priklauso grupei vaistų, vadinamų kortikosteroidais arba kartais paprasčiausiai steroidais. Umeklidino bromidas ir vilanterolas priklauso grupei vaistų, vadinamų bronchų plečiamaisiais vaistais.

Kam vartojamas Trelegy Ellipta

Trelegy Ellipta yra vartojamas suaugusiems pacientams, sergantiems lėtine obstrukcine plaučių liga (LOPL), gydyti. LOPL yra lėtinė būklė, kuriai būdingas kvėpavimo pasunkėjimas, kuris pamažu blogėja.

Sergant LOPL, susitraukia kvėpavimo takus gaubiantys raumenys ir todėl kvėpavimas pasunkėja. Šis vaistas atpalaiduoja kvėpavimo takus gaubiančius raumenis, mažina smulkių kvėpavimo takų patinimą ir dirginimą, todėl palengvėja oro patekimas į plaučius ir oras lengviau iš jų pasišalina. Reguliariai vartojamas vaistas gali padėti kontroliuoti kvėpavimo sutrikimus ir sumažinti LOPL įtaką Jūsų kasdieniniam gyvenimui.

Trelegy Ellipta reikia vartoti kiekvieną dieną, o ne tik tada, kai pasireiškia kvėpavimo sutrikimas ar kiti LOPL simptomai. Jo negalima vartoti ūmaus dusulio ar švokštimo priepuoliui palengvinti. Ištikus tokio pobūdžio priepuoliui, turite pavartoti greitai veikiantį inhaliatorių (pvz., salbutamolio inhaliatorių). Jeigu neturite greitai veikiančio inhaliatoriaus, kreipkitės į savo gydytoją.


2.	Kas žinotina prieš vartojant Trelegy Ellipta 

Trelegy Ellipta vartoti draudžiama: 
-	jeigu yra alergija flutikazonui furoatui, umeklidinui, vilanterolui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su savo gydytoju prieš pradėdami vartoti Trelegy Ellipta:
· jeigu sergate astma (Trelegy Ellipta negalima vartoti gydyti astmai);
· jeigu sergate širdies ligomis arba yra padidėjęs kraujospūdis;
· jeigu sergate kepenų ligomis;
· jeigu sergate plaučių tuberkulioze (TBC) arba kokiomis nors lėtinėmis ar negydytomis infekcinėmis ligomis;
· jeigu yra akių sutrikimas, kuris vadinamas uždaro kampo glaukoma;
· jeigu yra padidėjusi priešinė liauka, pasunkėjęs šlapinimasis arba yra nepratekama Jūsų šlapimo pūslė;
· jeigu sergate epilepsija;
· jeigu yra skydliaukės problemų;
· jeigu yra Jūsų kraujyje yra mažai kalio;
· jeigu Jums buvo diagnozuotas diabetas;
· jeigu yra miglotas matymas arba kitokių regėjimo sutrikimų.

Jeigu manote, kad Jums tinka kuri nors šių aplinkybių, pasitarkite su savo gydytoju.

Staigus kvėpavimo pasunkėjimas
Jeigu netrukus po Trelegy Ellipta inhaliatoriaus pavartojimo pajutote krūtinės veržimą, atsirado kosulys, švokštimas ar dusulys:

nutraukite šio vaisto vartojimą ir nedelsdami kreipkitės medicininės pagalbos, nes Jums gali būti pasireiškusi sunki būklė, vadinama paradoksiniu bronchų spazmu.

Akių sutrikimai gydymo Trelegy Ellipta metu
Jeigu gydymo Trelegy Ellipta metu pasireiškė akies skausmas ar diskomfortas, trumpalaikis miglotas matymas, matomi ratilai ar spalvoti vaizdai arba pasireiškia akių paraudimas:

nutraukite šio vaisto vartojimą ir nedelsdami kreipkitės medicininės pagalbos. Tai gali būti ūminio uždaro kampo glaukomos priepuolio požymiai.

Plaučių infekcinė liga
Vartojant šį vaistą LOPL gydyti, gali būti didesnė rizika susirgti plaučių infekcine liga, vadinama plaučių uždegimu (pneumonija). Informaciją apie simptomus, į kuriuos turėtumėte atkreipti dėmesį vartodami šį vaistą, žr. 4 skyriuje „Galimas šalutinis poveikis“.

Kiek galite greičiau pasakykite savo gydytojui, jeigu pasireiškė kuris nors iš šių simptomų.

Vaikams ir paaugliams
Negalima duoti šio vaisto vaikams ar jaunesniems kaip 18 metų paaugliams.

Kiti vaistai ir Trelegy Ellipta
Jeigu vartojate ar neseniai vartojote kitų vaistų, arba dėl to nesate tikri, apie tai pasakykite savo gydytojui arba vaistininkui. Jeigu abejojate dėl savo vaistų sudėties, kreipkitės į savo gydytoją arba vaistininką.

Kai kurie vaistai gali turėti įtakos šio vaisto poveikiui arba didinti šio vaisto šalutinio poveikio atsiradimo tikimybę. Tokie vaistai yra:

-	beta adrenoreceptorių blokatoriais vadinami vaistai (pvz., propranololis), kuriais gydoma nuo padidėjusio kraujospūdžio arba kitos širdies ligos;
-	ketokonazolas ar itrakonazolas, kuriais gydoma nuo grybelių sukeltų infekcinių ligų;
-	klaritromicinas ar telitromicinas, kuriais gydoma nuo bakterijų sukeltų infekcinių ligų;
-	ritonaviras ar kobicistatas, kuriais gydoma nuo ŽIV infekcijos;
[bookmark: _Hlk50352074]-	kalio kiekį kraujyje mažinantys vaistai, pavyzdžiui, kai kurie diuretikai (šlapimą varantys vaistai) arba kai kurie vaistai LOPL ar astmai gydyti (pvz.: metilksantinai ar steroidai);
-	kiti ilgai veikiantys vaistai, panašūs į šį vaistą, kuriais gydomi kvėpavimo sutrikimai, pavyzdžiui: tiotropis, indakaterolis. Jeigu jau vartojate šių vaistų, Trelegy Ellipta vartoti negalima.

Jeigu vartojate kurio nors iš šių vaistų, pasakykite savo gydytojui arba vaistininkui. Jeigu vartojate kurio nors iš šių vaistų, Jūsų gydytojas gali pageidauti atidžiai Jus stebėti, nes šie vaistai gali didinti Trelegy Ellipta šalutinį poveikį.

Nėštumas ir žindymo laikotarpis 
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą, pasitarkite su savo gydytoju. Jeigu esate nėščia, šio vaisto vartoti negalite, išskyrus atvejus, kai tai daryti nurodo gydytojas.

Nežinoma, ar šiame vaiste esančios medžiagos išsiskiria su motinos pienu. Jeigu žindote kūdikį, turite pasitarti su savo gydytoju prieš pradėdama vartoti Trelegy Ellipta. Jeigu žindote kūdikį, šio vaisto vartoti negalite, išskyrus atvejus, kai tai daryti nurodo gydytojas.

Vairavimas ir mechanizmų valdymas 
Mažai tikėtina, kad šis vaistas paveiktų Jūsų gebėjimą vairuoti ar valdyti mechanizmus.

Trelegy Ellipta sudėtyje yra laktozės 
Jeigu Jūsų gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Trelegy Ellipta

Visada vartokite šį vaistą tiksliai kaip nurodė Jūsų gydytojas. Jeigu abejojate, kreipkitės į savo gydytoją arba vaistininką.

Rekomenduojama dozė yra vienas įkvėpimas kiekvieną dieną tuo pačiu laiku. Turite įkvėpti vaisto tik vieną kartą per parą, nes šis vaistas veikia 24 valandas.

Vartoti vaisto daugiau nei nurodė Jūsų gydytojas negalima.

Vartokite Trelegy Ellipta reguliariai
Labai svarbu, kad vartotumėte Trelegy Ellipta kiekvieną dieną taip, kaip nurodė Jūsų gydytojas. Tai padės išvengti simptomų visą dieną ir naktį.

Trelegy Ellipta negalima vartoti staiga atsiradusiems dusulio ar švokštimo priepuoliams palengvinti. Jeigu ištiko tokio pobūdžio priepuolis, turite pavartoti greitai veikiančio simptomus lengvinančio vaisto (pvz., salbutamolio) inhaliatorių.

Kaip naudoti inhaliatorių
Visą informaciją žr. šio pakuotės lapelio pabaigoje esančiame skyrelyje „Veiksmas po veiksmo instrukcijos“.

Trelegy Ellipta skirtas įkvėpti.

Atidarius dėklą, Trelegy Ellipta yra paruoštas naudoti.

Jeigu simptomai nepalengvėjo 
Jeigu LOPL simptomai (dusulys, švokštimas, kosulys) nepalengvėjo ar sunkėja arba turite dažniau vartoti greitai veikiančio vaisto inhaliatorių:
	kiek galima greičiau kreipkitės į gydytoją.

Ką daryti pavartojus per didelę Trelegy Ellipta dozę 
Jeigu atsitiktinai šio vaisto suvartojote per daug, nedelsdami kreipkitės patarimo į savo gydytoją ar vaistininką, nes Jums gali prireikti medicininės pagalbos. Jeigu įmanoma, parodykite jam inhaliatorių, vaisto pakuotę ar šį pakuotės lapelį. Galite pastebėti dažnesnį nei įprastai širdies plakimą, justi drebulį, gali sutrikti Jūsų rega, džiūti burna arba pasireikšti galvos skausmas.

Pamiršus pavartoti Trelegy Ellipta 
[bookmark: _Hlk19459533]Negalima įkvėpti dvigubos dozės, norint kompensuoti praleistą dozę. Paprasčiausiai įkvėpkite kitą dozę įprastu laiku. Jeigu pasireikštų švokštimas arba dusulys, reikia pavartoti greitai veikiančio vaisto (pvz., salbutamolio) inhaliatorių ir kreiptis į gydytoją.

Nustojus vartoti Trelegy Ellipta 
Šį vaistą vartokite tol, kol tai daryti rekomenduoja Jūsų gydytojas. Nenutraukite vaisto vartojimo, kol tai padaryti nenurodys gydytojas, net jeigu jaučiatės geriau, nes Jūsų simptomai vėl gali pasunkėti.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Alerginės reakcijos 
Alerginės reakcijos vartojant Trelegy Ellipta pasireiškia retai (gali pasireikšti rečiau kaip 1 iš 1 000 žmonių). Jeigu pavartojus Trelegy Ellipta Jums pasireiškia kuris nors nurodytų simptomų, nedelsdami nutraukite jo vartojimą ir kreipkitės į savo gydytoją.
· odos išbėrimas ar paraudimas, dilgėlinė;
· patinimas, kartais veido ir burnos (angioneurozinė edema);
· švokštimas, kosulys ar kvėpavimo pasunkėjimas;
· staiga juntamas silpnumas ar apsvaigimas (gali sukelti ūmų kraujotakos nepakankamumą [kolapsą] arba sąmonės netekimą).

Staigus kvėpavimo pasunkėjimas
Jeigu iš karto po šio vaisto pavartojimo Jūsų kvėpavimas pasunkėjo arba atsirado švokštimas, nutraukite vaisto vartojimą ir nedelsdami kreipkitės pagalbos į gydytoją.

Pneumonija (plaučių infekcinė liga) LOPL sergantiems pacientams (dažnas šalutinis poveikis)
Pasakykite savo gydytojui, jeigu vartojant Trelegy Ellipta, pasireiškė bet kuris toliau išvardytas poveikis – tai gali būti plaučių infekcinės ligos simptomai:
· karščiavimas ar drebulys;
· gleivių sekrecijos sustiprėjimas, gleivių spalvos pokyčiai;
· kosulio sustiprėjimas ir kvėpavimo sutrikimų pasunkėjimas.

Kitas šalutinis poveikis

Dažnas (gali pasireikšti rečiau kaip 1 iš 10 žmonių)
· grybelių infekcijos (kandidozės) sukeltos skausmingos, iškilios dėmės burnoje ar gerklėje. Kad išvengtumėte šio šalutinio poveikio, pavartoję Trelegy Ellipta, nedelsdami praskalaukite burną vandeniu;
· nosies, nosies ančių ar gerklės infekcinė liga;
· viršutinių kvėpavimo takų infekcinė liga;
· nosies niežulys, skystos išskyros iš nosies arba nosies užsikimšimas;
· skausmas užpakalinėje burnos ir gerklės dalyje;
· nosies ančių uždegimas;
· plaučių uždegimas (bronchitas);
· gripas;
· peršalimas;
· galvos skausmas;
· kosulys;
· [bookmark: _Hlk525130195]skausmingas dažnas šlapinimasis (tai gali rodyti šlapimo takų infekcinę ligą);
· sąnarių skausmas;
· nugaros skausmas;
· vidurių užkietėjimas.

Nedažnas (gali pasireikšti rečiau kaip 1 iš 100 žmonių)
· neritmiškas širdies plakimas;
· dažnesnis širdies plakimas;
· užkimimas;
· kaulų retėjimas, dėl kurio kaulai gali lūžti;
· burnos džiūvimas;
· skonio sutrikimas;
· miglotas matymas;
· padidėjęs akispūdis;
· akių skausmas.

Retas (gali pasireikšti rečiau kaip 1 iš 1 000 žmonių)
· alerginės reakcijos (žr. pirmiau 4 skyriuje);
· šlapinimosi sutrikimai (šlapimo susilaikymas);
· skausmas ar diskomfortas šlapinantis (dizurija);
· širdies plakimo jutimas (palpitacijos);
· nerimas;
· tremoras;
· raumenų spazmai;
· cukraus koncentracijos kraujyje padidėjimas (hiperglikemija).

Pranešimas apie šalutinį poveikį 
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Trelegy Ellipta

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės, dėklo ir inhaliatoriaus po „EXP” nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 °C temperatūroje.

Inhaliatorių laikykite sandariame dėkle taip, kad apsaugotumėte nuo drėgmės, ir išimkite tik prieš pat panaudojant pirmą kartą. Atidarius dėklą, inhaliatorių galima naudoti ne ilgiau kaip 6 savaites, pradedant skaičiuoti nuo dėklo atidarymo dienos. Užrašykite datą, kada inhaliatorių reikia išmesti, ant etiketės tam skirtoje vietoje. Datą reikia užrašyti iš karto, kai tik inhaliatorius išimamas iš dėklo.

[bookmark: _Hlk19459630]Jeigu inhaliatorių laikote šaldytuve, prieš vaisto vartojimą jį reikia išimti iš šaldytuvo ir ne trumpiau kaip vieną valandą palaikyti kambario temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Trelegy Ellipta sudėtis
Veikliosios medžiagos yra flutikazonas furoatas, umeklidino bromidas ir vilanterolas.

Kiekvieną kartą įkvėpus, įkvepiama išskirta (per kandiklį išpurkšta) 92 mikrogramų flutikazono furoato, 65 mikrogramų umeklidino bromido, atitinkanti 55 mikrogramus umeklidino, ir 22 mikrogramų vilanterolo (trifenatato pavidalu) dozė.

Pagalbinės medžiagos yra laktozė monohidratas (žr. 2 skyriuje skyrelį „Trelegy Ellipta“ sudėtyje yra laktozės) ir magnio stearatas.

Trelegy Ellipta išvaizda ir kiekis pakuotėje
[bookmark: _Hlk50352316]Trelegy Ellipta yra dozuoti įkvepiamieji milteliai.

Ellipta inhaliatorių sudaro šviesiai pilkos spalvos, iš plastiko pagamintas korpusas, smėlio spalvos kandiklio dangtelis ir dozės skaitiklis. Inhaliatorius yra supakuotas į folijos laminato dėklą ir uždengtas nuplėšiamu folijos dangčiu. Dėkle yra sausiklio paketėlis, kuris sugeria drėgmę pakuotėje.

Veikliosios medžiagos tiekiamos baltos spalvos miltelių pavidalu atskirose lizdinių plokštelių juostelėse, esančiose inhaliatoriaus viduje.
Trelegy Ellipta yra tiekiamas 1 inhaliatoriaus, kuriame yra arba 14 arba 30 dozių, pakuotėse (14 arba 30 dienų pakuotė) ir sudėtinėse pakuotėse, kuriose yra 90 (3 inhaliatoriai po 30) dozių (90 dienų pakuotė). Gali būti tiekiamos ne visų dydžių pakuotės.

Registruotojas
GlaxoSmithKline Trading Services Limited
12 Riverwalk
Citywest Business Campus
Dublin 24
Airija

Gamintojas 
Glaxo Wellcome Production
Zone Industrielle No.2,
23 Rue Lavoisier, 
27000 Evreux, 
Prancūzija

Jeigu apie šį vaistą norite sužinoti daugiau, kreipkitės į vietinį registruotojo atstovą:

Šis pakuotės lapelis paskutinį kartą peržiūrėtas 

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu. 


Veiksmas po veiksmo instrukcijos

Kas sudaro šį inhaliatorių?
Pirmą kartą naudojant Trelegy Ellipta, Jums nereikės patikrinti, ar inhaliatorius tinkamai veikia. Inhaliatorius yra iš anksto užpildytas vaistinio preparato dozėmis ir paruoštas naudojimui.
Trelegy Ellipta inhaliatorius kartono dėžutėje yra

Šis pakuotės lapelis







Inhaliatorius yra supakuotas dėkle. Dėklo neatidarykite tol, kol nebūsite pasiruošę įkvėpti vaisto dozę. Kai būsite pasiruošę panaudoti inhaliatorių, nuplėšdami dangtį, atidarykite dėklą. Dėkle yra drėgmę sugeriantis sausiklio paketėlis. Šį sausiklio paketėlį išmeskite – jo negalima atidaryti, suvalgyti ar įkvėpti.












Sausiklio paketėlis







Išėmus inhaliatorių iš dėklo, jis bus uždarytas. Neatidarykite inhaliatoriaus tol, kol nebūsite pasiruošę įkvėpti vaisto dozę. Inhaliatoriaus etiketėje ir ant kartono dėžutės tam skirtoje vietoje ties užrašu „Išmetimo data“ reikia užrašyti datą, kada inhaliatorių reikia išmesti. Išmetimo data (užrašyta po „Išmetimo data:“) yra po 6 savaičių po dėklo atidarymo datos. Praėjus šiam laikui, inhaliatoriaus daugiau naudoti negalima. Dėklą reikia išmesti po to, kai jis atidaromas pirmą kartą.

Jei laikomas šaldytuve, prieš naudojimą inhaliatoriui bent vieną valandą leiskite sušilti iki kambario temperatūros.

Toliau pateiktos inhaliatoriaus naudojimo instrukcijos, kurių reikia laikytis, naudojant ir 30 dozių (skirtas vartoti 30 dienų), ir 14 dozių (skirtas vartoti 14 dienų) inhaliatorius.

1) Perskaitykite prieš pradėdami vartoti vaistą
Jeigu atidarote ir po to uždarote inhaliatoriaus dangtelį neįkvėpę vaisto, prarasite dozę.
Prarastoji vaisto dozė bus saugiai uždaryta inhaliatoriaus viduje, bet jos daugiau nebus galima įkvėpti.
Neįmanoma atsitiktinai įkvėpti per daug vaisto arba dvigubą vaisto dozę vienu įkvėpimu.


[image: ]Dangtelis
Kiekvieną kartą atidarę dangtelį, paruošiate vartojimui vieną vaisto dozę.





Dozės skaitiklis
Jis rodo, kiek vaisto dozių liko inhaliatoriuje.
Prieš pradedant naudoti inhaliatorių, langelyje yra parodyta tiksliai 30 dozių.
Skaičius sumažėja vienetu (po 1) kiekvieną kartą atidarius dangtelį.
Kai lieka mažiau kaip 10 dozių, pusė dozės skaitiklio tampa raudonos spalvos.
Suvartojus paskutinę dozę, pusė dozės skaitiklio langelio yra raudonos spalvos ir matomas skaičius „0“. Tada inhaliatorius yra tuščias.
Tuo metu atidarius dangtelį, ne pusė, o visas dozės skaitiklio langelis tampa visiškai raudonu.





















Naudojant 14 dozių inhaliatorių, pusė dozės skaitiklio taip pat tampa raudonos spalvos, kai lieka mažiau kaip 10 dozių, o suvartojus paskutinę dozę, pusė dozės skaitiklio langelio bus raudonos spalvos ir matomas skaičius „0“. Dozės skaitiklis bus visiškai raudonas, jeigu dangtelis bus vėl atidarytas.

2) Paruoškite dozę
Neatidarykite dangtelio tol, kol nebūsite pasiruošę įkvėpti dozę. 
Inhaliatoriaus negalima kratyti.
· Stumkite dangtelį žemyn tol, kol išgirsite spragtelėjimą („spragt”).
Kandiklis
Ventiliavimo angos 

“Spragt”















Dabar vaistas yra paruoštas įkvėpimui.
Patvirtinimui dozės skaitiklyje matomas skaičius sumažėja vienetu.
· Jeigu išgirdus spragtelėjimą („spragt”) dozės skaitiklyje matomas skaičius nesumažėja, inhaliatorius neišskirs vaisto. Pasiėmę šį inhaliatorių, kreipkitės patarimo į savo vaistininką.
· Inhaliatoriaus negalima kratyti jokiomis aplinkybėmis.
3) Įkvėpkite vaisto 
· Laikydami inhaliatorių toliau nuo burnos, giliai iškvėpkite (taip, kad nejustumėte diskomforto).
Negalima kvėpuoti į inhaliatorių.
· Kandiklį įkiškite tarp lūpų ir jį tvirtai sučiaupkite lūpomis.
Neuždenkite pirštais ventiliavimo angų.
[image: ]


Norėdami įkvėpti vaisto, lūpomis sučiaupkite kandiklį.
Neuždenkite pirštais ventiliavimo angų.















· Vieną kartą ilgai, tolygiai, giliai įkvėpkite. Kiek įmanoma ilgiau sulaikykite kvėpavimą (bent 3‑4 sekundes).
· Ištraukite inhaliatorių iš burnos.
· Lėtai, švelniai iškvėpkite.
Vaistinis preparatas ar jo skonis gali būti nejuntami, net tinkamai naudojant inhaliatorių.

Kad išvalytumėte kandiklį, naudokite sausą audinį prieš uždarydami dangtelį.

4) Uždarykite inhaliatorių ir praskalaukite burną
· Norėdami uždaryti kandiklį, stumkite dangtelį aukštyn tol, kol jis juda.

[image: ]
· Po inhaliatoriaus panaudojimo praskalaukite burną vandeniu, jo nenurydami. 
Taip sumažinsite burnos ar gerklės skausmingumo, kaip nepageidaujamo poveikio, atsiradimo tikimybę.

